Πεντέλη: Η γενέτειρα του Παρθενώνα – Pace Odyssey\nΗ γενέτειρα του Παρθενώνα. Μες στο αρχαίο\nλατομείο... Ταιριάζουμε το πραγματικό τοπίο\nμε τον αρχαίο "δρόμο του μαρμάρου". Εδώ, παρακολουθούμε την ιστορία\nτων περίφημων πυλώνων. Πεζοπορούμε στην πλαγιά\nτου Υπαίθριου Μουσείου Λατομικής Τέχνης. ...και περιπλανώμαστε μες στα καταφύγια\nτων λατόμων. Ακόμα περισσότερη δράση και\nαξέχαστες στιγμές για τα παιδιά; Χαλαρώνουμε και\nαπολαμβάνουμε το ηλιοβασίλεμα.\nΗ γενέτειρα του Παρθενώνα\nΚαι αν έχετε δει τον Παρθενώνα, το πραγματικό θαύμα ξεκινά εδώ στο πεντελικό όρος, δυόμισι χιλιάδες χρόνια πριν, στα αρχαία λατομεία μαρμάρου. Περιηγούμαστε μες στην περίφημη σπηλιά του αρχαίου λατομείου και αγγίζουμε τις ρωγμές των μαρμάρινων λίθων που σχημάτισαν τα κομμάτια του απόλυτου δωρικού ναού.\nΕξερευνούμε το λατομείο και τα ερείπια των μαρμάρινων όγκων, ταιριάζοντας το πραγματικό τοπίο με τα σχέδια και τις περιγραφές του παγκοσμίου φήμης αρχιτέκτονα Μανώλη Κορρέ. Εδώ, παρακολουθούμε την ιστορία των περίφημων πυλώνων που, από τεράστιοι όγκοι θαμμένοι στο βουνό, εξορύχθηκαν, διαμορφώθηκαν κατάλληλα και διέσχισαν την Αθήνα για να μεταφερθούν στην Ακρόπολη για να στηρίξουν τον Παρθενώνα.\nΗ Πεντέλη είναι ένα μαγικό βουνό που κυβερνάται από το μάρμαρο. Πεζοπορούμε στην πλαγιά του Υπαίθριου Μουσείου Λατομικής Τέχνης φωτογραφίζοντας τους «πετρώδεις καταρράκτες», περιπλανούμαστε στα καταφύγια των λατόμων, χαλαρώνουμε και απολαμβάνουμε θέα στην Αττική και το Μαραθώνα. Για επιπλέον δράση και αξέχαστες στιγμές με τα παιδιά, μυούμαστε στην αναρρίχηση. Είναι το must της περιοχής!\nΣε μια ειδυλλιακή τοποθεσία μες στο δάσος, μας περιμένει πικνίκ με λιχουδιές. Χαλαρώνουμε και απολαμβάνουμε το ηλιοβασίλεμα!\nΠικ-νικ, που περιλαμβάνει κρασί και τοπικές λιχουδιές (πλήρες γεύμα).\nΌλες οι περιηγήσεις μας περιλαμβάνουν ήπια σωματική δραστηριότητα - είναι ουσιαστικό μέρος της εμπειρίας της Pace Odyssey. Η συγκεκριμένη δραστηριότητα έχει μέτρια δυσκολία. Ωστόσο, μπορούμε να την προσαρμόσουμε στο ιδανικό για σας επίπεδο δραστηριότητας.\nΑπόσταση πεζοπορίας: 8 χμ.\nΔιάρκεια πεζοπορίας: 3.5 ώρες (με διαλείμματα)\nΜέγιστη υψομετρική: 205 μ.\nΡουχισμός: T-shirt, σορτς ή άνετο βαμβακερό παντελόνι.\nΠαπούτσια: αθλητικά, ή παπούτσια πεζοπορίας (προτείνουμε παπούτσια πεζοπορίας που συγκρατούν με ασφάλεια τον αστράγαλο, με σόλα τύπου vibram).\nΜπουκάλι νερό (τουλάχιστον 1,5 λίτρο).\n* Kit πρώτων βοηθειών παρέχεται από εμάς και τίθεται υπό την ευθύνη του οδηγού, ο οποίος είναι πιστοποιημένος σε πρώτες βοήθειες και CPR.\nΧρειάζεστε μεταφορικό μέσο; * YesNo\n“Η δημιουργία της ιδιοφυΐας μοιάζει με θαύμα, γιατί, ως επί το πλείστον, συμβαίνει πολύ μακριά από εκεί που βρίσκεται η παρατήρηση”.


Επίσκεψη της Περιφερειάρχη στο Σίγρι - Χριστιάνα Καλογήρου - Περιφερειάρχης Βορείου Αιγαίου\nΕπίσκεψη της Περιφερειάρχη στο Σίγρι\nHome » Επίσκεψη της Περιφερειάρχη στο Σίγρι\nΤο Σίγρι επισκέφθηκε η Περιφερειάρχης Βορείου Αιγαίου κα. Χριστιάνα Καλογήρου συνοδευόμενη από τον Αντιπεριφερειάρχη κ. Θεόδωρο Βαλσαμίδη και τον προϊστάμενο της Εφορείας Αρχαιοτήτων Λέσβου κ. Παύλο Τριανταφυλλίδη.\nΗ Περιφερειάρχης συναντήθηκε με κατοίκους της περιοχής με τους οποίους συζήτησε θέματα που τους απασχολούν και πρωτίστως το θέμα της συντήρησης και αποκατάστασης του Κάστρου Σιγρίου.


ΖΕΙΔΩΡΟΝ: O ελέφαντας είναι μέσα στο δωμάτιο!\nΓιατί αν λογαριάσομε ότι σαν κι εσένα είναι δυο-τρία εκατομμύρια μικρομεσαίοι επαγγελματίες κι όλοι μαζί, κάτι βουτήξατε, τι θα κερδίσομε? Πόσα μαζεύονται, όλα αυτά που βουτήξατε από το κοινό ταμείο, από το παγκάρι, στη δεκαετία? Τρεις πέντε δεκαπέντε, ήτοι, σύνολο ενάμισι δισεκατομμύριο. Τι να σας κάνω εσάς, φτωχοδιάβολοι, που άλλοι τα φάγατε στην προίκα των κοριτσιών κι άλλοι τα αυγατίσατε? Τρέχα, γύρευε! Να ροκανίσω τη ραχοκοκαλιά του εθνικού μας κορμού, εσάς που μου ψηφίζετε δεξιά, κέντρο ή αριστερά? Για τις πενταροδεκάρες? Όχι προς Θεού. Πόσο μάλλον τώρα, που λέμε: «Δεν Πληρώνω»!\nΔιότι το ψάρι από το κεφάλι βρωμάει κι επειδή οι επικεφαλείς του εγχειρήματος, ήταν κι ετούτη τη φορά οι κατώτεροι των περιστάσεων∙ ξανά και συνεχώς! Να, γιατί τη γλύτωσαν κι ετούτη τη φορά τα αρπακτικά! Αλλά που θα πάει, θα έρθει η ώρα τους… Και των μεν και των δε…\nΕτικέτες Ελλάδα, Μίζες, σκάνδαλα, Χρέος


Η Βάσω Καβαλιεράτου μάς έδειξε τον τρόπο να φορέσουμε τα clogs ακόμα και τον χειμώνα | Marie Claire | Ό,τι έχει σημασία για τις γυναίκες\nΗ Βάσω Καβαλιεράτου μάς έδειξε τον τρόπο να φορέσουμε τα clogs ακόμα και τον χειμώνα\nΣε μια νέα δημόσια εμφάνισή της στην Ταράτσα του Φοίβου, του συντρόφου της, Φοίβου Δεληβοριά.\nΗ Βάσω Καβαλιεράτου είναι από τους πιο πιστούς θαμώνες της Ταράτσας του Φοίβου, καθώς το μουσικό στέκι, που φιλοξενεί διαφορετικούς καλεσμένους κάθε φορά, ανήκει στον αγαπημένο της, Φοίβο Δεληβοριά. Σε μια νέα, δημόσια εμφάνισή της η ηθοποιός προσαρμόστηκε στις χαμηλές θερμοκρασίες των τελευταίων ημερών συνδυάζοντας καλοκαιρινά και φθινοπωρινά ρούχα και αξεσουάρ. Μας έδειξε, έτσι, πώς να φορέσουμε τα clogs ακόμα και τον χειμώνα: με οπάκ καλσόν.\nΠηγή στιλιστικής έμπνευσης μπορεί να γίνει και το πανωφόρι της, η διαχρονική και σοφιστικέ καμπαρντίνα, που γίνεται αυτομάτως πιο girly όταν ντύνει ένα printed μίνι φόρεμα, όπως επιβεβαιώνει το καινούριο λουκ της Καβαλιεράτου.\nΤο ζευγάρι έχει αποκτήσει μια κόρη μαζί, την 8χρονη Ιόλη. Σε παλαιότερη συνέντευξή του ο τραγουδοποιός έχει πει σχετικά: «Γιατί έκανα οικογένεια με τη Βάσω; Κοίτα, η γενιά μας ίσως θέλει να αποφύγει τη λούπα, την οικογενειακή ζωή των γονιών της. Όμως και η δισκογραφία έχει τα χάλια της, αλλά κάνω δίσκους. Παρόλο που τα τραγούδια δεν ακούγονται λιγότερο, το αντίθετο συμβαίνει. Επί παραδείγματι, ο κόσμος ακούει μουσική στο YouTube. Απλώς οι εταιρείες κερδοσκοπούν, γίνονται πάμπλουτες από τα έργα άλλων. Και η οικογένεια έχει τα χάλια της, αλλά έκανα παιδί. Γιατί με το κορίτσι που ερωτεύτηκα έχουμε πίστη και κέφι ότι θα φτιάξουμε την οικογένειά μας με τους δικούς μας όρους».\nΔες τις νέες φωτογραφίες της Βάσως Καβαλιεράτου:


Πρόγραμμα Εκδηλώσεων Πολιτιστική & Αθλητική Εβδομάδα Δομοκός 2018\nΑρχική σελίδαΦθιώτιδαΠρόγραμμα Εκδηλώσεων Πολιτιστική & Αθλητική Εβδομάδα Δομοκός 2018\nLamiaTimes.gr Δευτέρα, Αυγούστου 06, 2018\nΗ ΚΟΙΝ.Σ.ΕΠ. Μυρμιδόνες με την Τεχνική Υποστήριξη του ΠΟΛΥΧΩΡΟΥ Έκφραση & Δημιουργία, τη συνδιοργάνωση της Περιφέρειας Στερεάς Ελλάδος και την Υποστήριξη του Δήμου Δομοκού διοργανώνει τον 1ο Αγώνα Δρόμου και τον 1ο Αγώνα Δίαθλου, Δομοκός 2018.\nΟι αγώνες αποτελούν μέρος των εκδηλώσεων στα πλαίσια της «Πολιτιστικής & Αθλητικής Εβδομάδας, Δομοκός 2018», που διεξάγεται για πρώτη φορά στο Δομοκό.\nΟι αγώνες θα διεξαχθούν στους δρόμους και τα σοκάκια του Δομοκού Φθιώτιδας το Σάββατο 11 Αυγούστου 2018 και από ώρα 18:00.\nΗ εκκίνηση και ο τερματισμός του αγώνα θα γίνει στην κεντρική πλατεία του Δομοκού. Ο αγώνας θα διεξαχθεί σε κεντρικούς δρόμους και στενά καλύπτοντας γεωγραφικά το μεγαλύτερο μέρος του Δομοκού.\nΣκοπός της διοργάνωσης είναι οι συμμετέχοντες να περιηγηθούν στις γειτονιές και τα σοκάκια, να γνωρίσουν τον τόπο, τις φυσικές ομορφιές και τα άγνωστα σε πολλούς αρχοντικά και ιστορικά μνημεία του Δομοκού.\nΗ συμμετοχή για όλους είναι ΕΛΕΥΘΕΡΗ.\nΔηλώσεις συμμετοχής στη γραμματεία, στην κεντρική πλατεία του Δομοκού από την Τετάρτη 8 Αυγούστου 2018 το απόγευμα!\nΟ αγώνας δρόμου είναι απόστασης 3000μ. και απευθύνεται σε νέους άνω των 15 ετών και ενήλικες.\nΘα υπάρχει και παιδική διαδρομή 1500μ. για αγόρια και κορίτσια έως 15 ετών.\nΟ αγώνας Δίαθλου αποτελείται από 1500μ. τρέξιμο και 1500μ. ποδηλασίας. Απευθύνεται σε νέους άνω των 15 ετών και ενήλικες, ως ατομικό αγώνισμα και σε ζευγάρια (1500μ. τρέξιμο + 1500μ. ποδήλατο με τη μορφή σκυταλοδρομίας) ανεξαρτήτου ηλικίας και φύλου.\nΕπίσης, όποιος επιθυμεί μπορεί τη διαδρομή των 1500μ. να την περπατήσει απολαμβάνοντας τη φυσική ομορφιά και τη θέα του Δομοκού.\nΣε όλους τους συμμετέχοντες θα δοθούν Αναμνηστικά Μετάλλια, Διπλώματα Συμμετοχής και Μπλουζάκια.\nΗμερομηνία Πρόγραμμα Εκδηλώσεων\nΤετάρτη 8/8/2018 ΠΡΩΙ: Α) Επιμνημόσυνη δέηση στον Ιερό Ναό της Αγίας Παρασκευής Δομοκού.\nΒ) Ομιλία Ιστορικού για την Επέτειο της 8ης Αυγούστου 1881, Χαιρετισμοί Επισήμων, στην αίθουσα του Πνευματικού Κέντρου του Ιερού Ναού Αγίας Παρασκευής.\nΓ) Εγκαίνια Έκθεσης Φωτογραφίας του Δομοκού, σε αίθουσα στην κεντρική πλατεία του Δομοκού.\nΑΠΟΓΕΥΜΑ: Α) Λειτουργία Έκθεσης Φωτογραφικού Υλικού.\nΒ) Παιδαγωγικά Παιγνίδια για τα παιδιά στο χώρο της πλατείας (19:30 – 21:30). Γ) Εγγραφές ομάδων για το Τουρνουά μπάσκετ 3on3, στη γραμματεία, στην κεντρική πλατεία του Δομοκού (στο χώρο της έκθεσης).\nΠέμπτη 9/8/2018 ΠΡΩΙ: Α) Εγγραφές, Κατάρτιση ομάδων και προγράμματος του Τουρνουά μπάσκετ 3on3, στη γραμματεία, στην κεντρική πλατεία του Δομοκού (στο χώρο της έκθεσης).\nΒ) Παιδαγωγικά Παιγνίδια για τα παιδιά στο χώρο της πλατείας (11:00 – 13:00).\nΓ) Λειτουργία Έκθεσης Φωτογραφικού υλικού.\nΒ) Παιδαγωγικά Παιγνίδια για τα παιδιά στο χώρο της πλατείας (19:30 – 21:30).\nΓ) Έναρξη Τουρνουά μπάσκετ 3on3, στο γήπεδο μπάσκετ του πολλαπλών χρήσεων.\nΔ) Μαθήματα Αστρονομίας – Αστροπαρατήρηση με την Έναστρον ΚΟΙΝ.Σ.ΕΠ.\nΠαρασκευή 10/8/2018 ΠΡΩΙ: A) Παιγνίδι «Αναζητώντας τον Κρυμμένο Θησαυρό των Θαυμακών», στα σοκάκια του Δομοκού από τις 11:00 μέχρι… να βρεθεί ο Θησαυρός! Αφετηρία η κεντρική πλατεία του Δομοκού.\nB) Λειτουργία Έκθεσης Φωτογραφικού υλικού.\nΒ) Ολοκλήρωση του Τουρνουά μπάσκετ 3on3 με τους τελικούς όλων των κατηγοριών. Στα παιδιά θα δοθούν αναμνηστικά μετάλλια και μπάλες μπάσκετ.\nΓ) Μαθήματα Αστρονομίας – Αστροπαρατήρησης με την Έναστρον ΚΟΙΝ.Σ.ΕΠ.\nΣάββατο 11/8/2018 ΠΡΩΙ: Α) Παιδαγωγικά Παιγνίδια για παιδιά στο χώρο της πλατείας, (11:00 – 13:00).\nΒ) Λειτουργία Έκθεσης Φωτογραφικού υλικού.\nΑΠΟΓΕΥΜΑ: Α) Έναρξη Έκθεσης Φανέλας Μπάσκετ από τη συλλογή του Αλέξανδρου Αφεντούλη.\nΒ) 1ος Αγώνας Δρόμου, Δομοκός-2018. Δηλώσεις συμμετοχής καθημερινά στη γραμματεία, στο χώρο της έκθεσης.\nΓ) 1ος Αγώνας Δίαθλου (τρέξιμο-ποδήλατο), Δομοκός 2018.\nΔ) Απονομές επάθλων στις νικήτριες ομάδες του τουρνουά μπάσκετ 3on3.Ε) Απονομές επάθλων στους νικητές των Αγώνων Δρόμου και Δίαθλου.\nΣτ) Βραβεύσεις Επισήμων, Λήξη των εκδηλώσεων.\nΔήμος Δομοκού Πολιτισμός Φθιώτιδα


Stefanos and the media: ΚΡΙΤΗΡΙΑ ΕΠΙΛΟΓΗΣ ΕΙΔΗΣΕΩΝ ΣΕ ΕΝΑ ΔΕΛΤΙΟ ΕΙΔΗΣΕΩΝ ΤΗΣ TV\nΑναρτήθηκε από Stefanos Max στις 2:18 μ.μ.\nORPHEAS 16 Αυγούστου 2013 - 4:06 π.μ.\nΠλήρης και καλή ανάλυση, σε πλαίσια φροντιστηρίου ή σεμιναρίου δημοσιογραφίας, περί του "δέοντος γενέσθαι".\nΣτην πράξη όμως, τα πάντα "τοποθετούνται", παρουσιάζονται και προπαγανδίζονται κατά τα συμφέροντα του καναλιού, δηλαδή την θεαματικότητα, (ή ακροαματικότητα, αναλόγως), του μέσου. Η αντικειμενικότητα και, σε ορισμένες περιπτώσεις, η αλήθεια έπονται.\nΤο ένα μάτι κοιτάζει την AGV και το άλλο την προσέλκυση διαφημίσεων.\nΌσο γιά τους "γυμνοσάλιαγκες" μεγαλοπαρουσιαστές των πρωινάδικων, απογευματάδικων και λοιπών -άδικων(!), αυτοί διαγκωνίζονται με υπερβάλλοντα ζήλο και μπόλικη αγραμματωσύνη, προκειμένου, υπερακοντίζοντες σε λαϊκισμό, να συμβάλουν στην δημοφιλία του σταθμού και τη σταθεροποίηση της "θεσούλας" και των αποδοχών τους.\nΓιά δε τη δημοσιογραφική δεοντολογία και την ορθή και τεκμηριωμένη ενημέρωση του κοινού, μιά ολιγόλεπτη παρακολούθηση του CNN δίνει το μέτρο.


Νέα στοιχεία στο νέο iPhone - Computer & Internet Solutions\nΝέα στοιχεία στο νέο iPhone\nHome•Νέα στοιχεία στο νέο iPhone\nApple: Τα νέα στοιχεία που θα ενσωματώνει το επόμενο iPhone\nTο iPhone 14 αναμένεται να διαθέτει εμπρόσθια κάμερα με μηχανισμό αυτόματης εστίασης αλλά και μεγαλύτερο διάφραγμα\nΜε κάθε ανανεωμένη έκδοση του iPhone, που παρουσιάζεται κάθε χρόνο, η Apple αναβαθμίζει συνήθως την κύρια κάμερα της συσκευής με νέες δυνατότητες. Ωστόσο, κάτι τέτοιο δεν φαίνεται να ισχύει πάντα και για την εμπρόσθια κάμερα.\nΑυτό είναι κάτι που ενδεχομένως να αλλάξει με το μελλοντικό iPhone 14, δηλαδή τη συσκευή που η αμερικανική εταιρεία πρόκειται να παρουσιάσει το προσεχές φθινόπωρο. Τις νέες πληροφορίες δίνει ο αναλυτής της TFI Asset Management Ming-Chi Kuo, ο οποίος έχει αρκετές επιτυχημένες προβλέψεις για τις «κινήσεις» της Apple στο παρελθόν λόγω των έγκυρων πηγών του σε όλο το μήκος της εφοδιαστικής αλυσίδας που χρησιμοποιεί η εταιρεία.\nΟι προμηθευτές «μίλησαν»\nΟι νέες πληροφορίες, λοιπόν, έρχονται από τους προμηθευτές εξαρτημάτων για την εμπρόσθια κάμερα των συσκευών της Apple.\nΜε βάσει αυτές τις πληροφορίες το iPhone 14 (πιθανότατα έτσι θα ονομάζεται) θα διαθέτει εμπρόσθια κάμερα με μηχανισμό αυτόματης εστίασης (autofocus) στοιχείο που μεταφράζεται σε μεγαλύτερη ευκρίνεια και γενικότερα καλύτερη ποιότητα εικόνων. Επιπλέον, η σέλφι κάμερα του iPhone 14 θα διαθέτει φακό έξι στοιχείων, σε αντίθεση με των πέντε στοιχείων μέχρι σήμερα, στοιχείο που επίσης συμβάλει στην βελτίωση της ποιότητας εικόνας.\nΕπιπρόσθετα, η ιστοσελίδα 9to5Mac, που ειδικεύεται στα θέματα της Apple, αναφέρει ότι η εμπρόσθια κάμερα του επόμενου iPhone θα διαθέτει μεγαλύτερο διάφραγμα (f/1.9). Στο τελευταίο iPhone 13 Pro που λανσαρίστηκε το περασμένο φθινόπωρο το διάφραγμα της συγκεκριμένης κάμερας είναι στο f/2.2. Το συγκεκριμένο χαρακτηριστικό επιτρέπει τη λήψη καλύτερων φωτογραφιών σε συνθήκες χαμηλού φωτισμού.\nΗ τελευταία αναβάθμιση\nΗ τελευταία μεγάλη αναβάθμιση στην εμπρόσθια κάμερα του iPhone έγινε το 2019 όταν το iPhone 11 Pro υιοθετούσε αισθητήρα ανάλυσης 12 Megapixel ενώ το προγενέστερο μοντέλο είχε αισθητήρα 7 Megapixel. Έκτοτε τα χαρακτηριστικά της κάμερας παρέμειναν σε μεγάλο βαθμό τα ίδια.\nΑλλαγή ενδέχεται να υπάρξει και στην εμφάνιση της εμπρόσθιας κάμερας αφού αρκετοί θεωρούν ότι θα εγκαταλειφθεί η υποδοχή τύπου εγκοπής (notch) στο πάνω μέρος της οθόνης. Στη θέση της εικάζεται ότι θα υπάρχει υποδοχή τύπου κουκίδας.\nΆλλες εκτιμήσεις αναλυτών θέλουν τις Pro εκδόσεις του iPhone 14, όπως συνηθίζεται, να έχουν πιο πλούσια χαρακτηριστικά σε σχέση με τα «απλά» μοντέλα, όπως την κύρια κάμερα που αναμένεται να έχει αισθητήρα ανάλυσης 48 Megapixel.


[Update]Τα Αμερικάνικα τελωνεία δίκασαν την Oneplus. Μάζεψαν 2000 Oneplus Buds, ως "απομιμήσεις των Apple Airpods" - Angroid.gr\nΡίξτε μια πρώτη ματιά στα νέα Amazfit GTR 2 και GTS…\nΗ Sony κέρδισε το 2020 με το νέο Xperia 5 II,…\nTo νέο Huawei Watch GT2 Pro θα κυκλοφορήσει πολύ σύντομα στην…\n[Διαθέσιμο απο Gearbest!!] Νέα Asus Zenfone 7 και 7 Pro με…\n[17/8] 30 Premium Android εφαρμογές εντελώς δωρεαν και 78 ακόμα σε…\nHome Ειδήσεις Τα Αμερικάνικα τελωνεία δίκασαν την Oneplus. Μάζεψαν 2000 Oneplus Buds, ως “απομιμήσεις...\n[Update]Τα Αμερικάνικα τελωνεία δίκασαν την Oneplus. Μάζεψαν 2000 Oneplus Buds, ως “απομιμήσεις των Apple Airpods”\nΤελικά όχι μόνο τα ακουστικά τελικά ΗΤΑΝ τα Oneplus Buds, τα Αμερικάνικα τελωνεία πάνε ένα βήμα παρακάτω την υπόθεση, αφού υποστηρίζουν ότι τα ακουστικά της Oneplus παραβιάζουν πατέντες της Apple!\nΈτσι, ουσιαστικά αντί να λύσει την “παρεξήγηση” η CBP, μας λέει απλά οτι ΔΕΝ υπάρχει παρεξήγηση, και οτι η κίνηση της να κατασχέσει το φορτίο ήταν δικαιολογημένη.\nΕκπρόσωπος των Αμερικάνικων τελωνείων, εξέδωσε γραπτή ανακοίνωση η οποία αναφέρει:\n“Μετά από προσεκτική εξέταση του φορτίου υπό συζήτηση, ένας ειδικός εισαγωγέας της CBP αποφάσισε ότι τα εν λόγω ακουστικά φαίνεται πως παραβιάζουν ενεργές πατέντες της Apple. Η Apple έχει καταθέσει configuration trademarks στα ακουστικά της, στην CBP. Βασιζόμενοι σε αυτό, οι υπάλληλοι των τελωνείων στο αεροδρόμιο JFK, κατέσχεσαν το φορτίο, με την κατάσχεση να μην έχει σχέση με το τι αναφέρει πάνω το πακέτο.\nΔε χρειάζεται να βάλει κάποιος την λέξη Apple, ή το Logo της εταιρία για να παραβιάσει τα Trademarks. O εισαγωγέας θα έχει αρκετές ευκαιρίες εν μέσω της δικαστικής διαδικασίας να παρουσιάσει αποδεικτικά ότι το προϊόν δεν παραβιάζει τα καταγεγραμμένα trademarks.”\nΈχουμε ζουμί εδώ. Για την ώρα η Oneplus δεν έχει απαντήσει.\nΔεν είναι η πρώτη φορά που γινόμαστε μάρτυρες εταιριών που προσπαθούν να χρησιμοποιήσουν την αναγνωρισιμότητα των προϊόντων της Apple αντιγράφοντας το Design τους, αλλα στην περίπτωση των Oneplus Buds, φαίνεται πως το πράγμα πήγε λίγο παραπέρα απο οτι έπρεπε.\nΌπως ανακοίνωσε η υπηρεσία των Αμερικάνικων τελωνείων, προχώρησε σε κατάσχεση μιας παρτίδας με 2000 ζευγάρια των TWS ακουστικών της Oneplus επειδή τα θεώρησε “απομίμηση των Apple Airpods”\nΤο φορτίο με συνολικό κόστος $398K αν μιλούσαμε για Original Apple Airpods, σταμάτησε στο JFK Airport στην Νέα Υόρκη, και προερχόταν απο την Κίνα, με την CBP να ανακοινώνει μέσω Twitter… την επιτυχία της.\nΒέβαια, το όλο θέμα μάλλον κάπου μπάζει, γιατί όπως θα δείτε και στις φωτογραφίες, τα ακουστικά που είναι μέσα στα κουτιά, μοιάζουν όντως ως αντίγραφα των Airpods, αλλα σε καμία περίπτωση δεν είναι τα Oneplus Buds.\nΑυτό σημαίνει οτι κάποιος προσπάθησε να περάσει μαϊμούδες ακουστικά, συσκευασμένο ΩΣ Oneplus Buds, κάτι που αν ισχύει τελικά, τότε οι υπάλληλοι των Αμερικάνικων τελωνείων είναι πολύ πιο λαγωνικά από ότι τους δείχνει αρχικά η όλη ιστορία.\nΟι φωτογραφίες βέβαια είναι τραβηγμένες με τη μηχανή του Fred Flintstone με το πουλί που σκάλιζε την πέτρα, και δεν βγάζω 100% άκρη, οπότε ας περιμένουμε επίσημες τοποθετήσεις.\nΕπειδή του έκλεψα την φωτογραφία για την κεντρική του άρθρου, ας βάλω και το video για να δώσω τα Credits.\nOnePlus Buds vs Apple AirPods - This Might Surprise You\nPrevious article[Νέο κουπόνι] Το OnePlus 8 (12/256GB) στα 532€ από το Banggood για 50 κομμάτια!!\nNext articleΤο Banggood φέρνει το “ΚΤΗΝΟΣ” Asus ROG 3 με Snapdragon 865, 12GB RAM, 6000mAh μπαταρία και 144hz οθόνη με ΜΟΛΙΣ 515€ ΤΕΛΙΚΗ ΤΙΜΗ!\nΜάθετε τα πάντα όλα για το νέο Xiaomi Mi 10T και Mi 10T Pro!\nΛάτρεις του Amazfit GTR ΕΥΦΡΑΝΘΕΙΤΕ! Είμαστε κοντά στην παρουσίαση του GTR 2!\nΗ Realme επιβεβαίωσε ότι η νέα σειρά κινητών της, τα Narzo 20, 20A και 20 Pro, θα παρουσιαστούν στις 21/09 στην Ινδία\nSFL-01 και XL29: Δυο έξυπνα φώτα ποδηλάτου από την Xanes από...\nΣτριφογυρίζει, έχει 63 led (!), είναι ανθεκτική και κοστίζει μόνο 41,5€...\nΟ πιο όμορφος υγραντήρας ανήκει στην Baseus και κοστίζει 25€!!\nBW-P13: 10.000mAh με 15W ασύρματη φόρτιση και μόλις 23,8€ από Τσεχία!!\nViomi SE Pro : Η νέα σκούπα της Viomi έχει ΤΡΟΜΕΡΑ...\n#ΠροσφορAlert: Το μεταλλικό Bakeey i5 smartwatch με αυτονομία 7 ημερών στα...\n[Από Τσεχία] BW-VP3: Η τρίτη γενιά προτζέκτορα της BlitzWolf μας δίνει...\n#Χαμηλότερα_από_ποτέ: Ο βασιλιάς του φετινού VFM, το Xiaomi Mi 10 Lite...\nΗ Sony κέρδισε το 2020 με το νέο Xperia 5 II, το οποίο έχει απλά ΤΑ ΠΑΝΤΑ.\nTo πιο μπαμπάτσικο δίμετρο Type-C καλώδιο της Blitzwolf είναι επενδυμένο με Nylon, έχει LED και κάνει 9€ η τριάδα!!\n[ΠΡΟΣΘΕΣΑΝ ΑΛΛΑ 250 ΚΟΜΜΑΤΙΑ!!!!] Προλάβετε το νέο POCO X3 6/64GB στα 175€ ΤΕΛΙΚΗ ΤΙΜΗ από το Banggood! Σε λίγη ώρα δεν θα υπάρχει ούτε ΛΕΠΙ!!!\nΡίξτε μια πρώτη ματιά στα νέα Amazfit GTR 2 και GTS 2!\nAggelos Pap on [ΙΣΤΟΡΙΚΟ ΧΑΜΗΛΟ] RedmiBook 16 με AMD Ryzen 5-4500U 8/512GB στα 503,6€!!!\nGeorge Kallergis on [ΙΣΤΟΡΙΚΟ ΧΑΜΗΛΟ] RedmiBook 16 με AMD Ryzen 5-4500U 8/512GB στα 503,6€!!!\nΣτέφανος on Αποστολές απο Κίνα και τελωνείο. Nέα προβλήματα, νέες λύσεις.\nΜΑΝΩΛΗΣ on [#προσφορAlert] iPhone 7 128GB σε τέσσερα χρώματα, με 257€ τελική τιμή, με δωρεάν Priority.


Συνέντευξη στο περιοδικό Πολιτικά Θέματα | Μιχάλης Κατρίνης Βουλευτής Ηλείας με το Κίνημα Αλλαγής\nΝέαΑρχική » Συνέντευξη στο περιοδικό Πολιτικά Θέματα\nΣυνέντευξη παραχώρησε ο βουλευτής του ΠΑΣΟΚ κ. Μιχάλης Κατρίνης στην δημοσιογράφο Ειρήνη Σαββοπούλου για λογαριασμό του περιοδικού Πολιτικά Θέματα, σχολιάζοντας την επικαιρότητα.\nΟ κ. Κατρίνης αναφέρθηκε στο ενδεχόμενο πρόωρων εκλογών τονίζοντας ότι το πρόβλημα της χώρας δεν λύνεται με εκλογές και πως σε μια τέτοια περίπτωση θα είναι σαν να δραπετεύει η κυβέρνηση από τα αδιέξοδα όπως η κυβέρνηση Καραμανλή.\nΣτην ερώτηση για το αν θα ψηφίσει το μεσοπρόθεσμο πρόγραμμα επεσήμανε πως είναι χρέος των πολιτικών να στηρίξουν την κυβέρνηση, όχι άκριτα αλλά βελτιώνοντας τα σχετικά νομοθετήματα με καίριες παρεμβάσεις, αναδεικνύοντας τα προβλήματα και τις αστοχίες προκειμένου να μην οδηγηθεί η χώρα σε κατάσταση που δεν θα έχει επιστροφή.\nΌσον αφορά τους αγανακτισμένους, ο Ηλείος βουλευτής σχολίασε πως είναι θεμιτό νέοι άνθρωποι και ενεργοί πολίτες να επιζητούν αλλαγή των δομών του πολιτικού συστήματος, ταυτόχρονα όμως εμφανίζονται ως αγανακτισμένοι και κατ΄εξοχήν συστημικοί άνθρωποι με διαφορετικούς σκοπούς.\nΤο πλήρες κείμενο της συνένετυξης έχει ως εξής:\nΣτην πρόσφατη συνεδρίαση του ΚτΕ ζητήσατε από την κυβέρνηση να αναλάβει τις ευθύνες της. Πιστεύετε ότι κάποιοι υπουργοί έπρεπε να έχουν παραιτηθεί;\nΗ κοινοβουλευτική ομάδα του ΠΑΣΟΚ έχει στηρίξει όλες τις νομοθετικές πρωτοβουλίες της κυβέρνησης. Έχει επιχειρηματολογήσει μέσα στη Βουλή , αλλά κυρίως έχει αναλάβει το δύσκολο ρόλο να εξηγήσει την αναγκαιότητα και τη χρησιμότητα επώδυνων και αντιδημοφιλών μέτρων στους πολίτες, οι οποίοι για πάνω από 35 χρόνια είχαν συνηθίσει από τους πολιτικούς να είναι μόνο ευχάριστοι. Η σημερινή κατάσταση είναι οριακή, δεν επιτρέπει αστοχίες, υστερήσεις ή ολιγωρίες. Κάθε ατολμία ή παράλειψη πλέον κοστίζει και συνεπάγεται νέα δυσάρεστα μέτρα. Γι αυτό θεωρώ ότι θα πρέπει να υπάρχει ανάληψη ευθύνης και απόδοση ευθύνης με ειλικρίνεια και γενναιότητα.\nΚάποιοι άλλοι συνάδελφοι σας ζήτησαν εκλογές. Συμμερίζεστε την άποψη τους;\nΘεωρώ πως το πρόβλημα που αντιμετωπίζει η χώρα δε λύνεται με εκλογές. Απλά μετατίθεται. Το ΠΑΣΟΚ έχει ιστορική διαδρομή, είμαστε Κίνημα Αλλαγής και Ευθύνης. Δεν πρέπει να γίνουμε σαν την κυβέρνηση του κ. Καραμανλή που δραπέτευσε, προκηρύσσοντας εκλογές για να ξεφύγει από τα αδιέξοδα που η ίδια δημιούργησε. Οι πολίτες ζητούν από εμάς την αλήθεια, τολμηρά βήματα, αλλαγές και μεταρρυθμίσεις. Ζητούν αποτελεσματικότητα και ένα σχέδιο εξόδου από αυτή την κρίση που δεν είναι μόνο οικονομική αλλά έχει ευρύτερα χαρακτηριστικά. Εκεί πρέπει να επικεντρωθούμε.\nΤελικά θα το ψηφίσετε το μεσοπρόθεσμο;\nΟι βουλευτές στηρίζουν την κυβέρνηση, την έχουν στηρίξει ίσως και περισσότερο από κάποιους που συμμετέχουν σε αυτήν. Αυτό δε σημαίνει ότι η στήριξη αυτή γίνεται άκριτα. Το αντίθετο, δίνουμε μάχη για να βελτιωθούν νομοθετήματα, αναδεικνύουμε προβλήματα και αστοχίες. Και αυτό αποτελεί τη μεγαλύτερη μορφή στήριξης που μπορεί να απολαμβάνει μία κυβέρνηση από τους βουλευτές της. Έχουμε ηθική υποχρέωση απέναντι σε αυτούς που «ματώνουν», απέναντι στη νέα γενιά, να δώσουμε ελπίδα. Όχι στα λόγια αλλά με σχέδιο που θα περιέχει συγκεκριμένες πολιτικές και δεσμεύσεις και, κυρίως, αποτελεσματικό. Γι’ αυτό θα πρέπει να κρατήσουμε στάση ευθύνης για να μην οδηγήσουμε τη χώρα σε κατάσταση που θα είναι μη αντιστρεπτή, αλλά κυρίως δραματική.\nΤο πολιτικό σύστημα βάλλεται από παντού. Ως νέος βουλευτής τι θα λέγατε στους αγανακτισμένους της πλατείας;\nΌσοι αντιμετωπίζουν με ελαφρότητα τις κοινωνικές διεργασίες την ανησυχία και την αμφισβήτηση θα τους ξεπεράσουν οι εξελίξεις. Είμαι νέος άνθρωπος, δε θα χαϊδέψω αυτιά. Ανάμεσα στους αγανακτισμένους της πλατείας είναι ενεργοί πολίτες, νέοι που ζητούν μία άλλη λειτουργία του πολιτικού συστήματος, θέλουν να αισθάνονται ότι αντιπροσωπεύονται και συμμετέχουν σε αυτό. Θέλουν μία άλλη Ελλάδα, έχουν ιδέες και προτάσεις που πάνε πολύ μακρυά. Όνειρα που ξεπερνούν το βόλεμα σε μία θέση στο Δημόσιο. Όλοι αυτοί επιβάλλουν την αλλαγή των δομών και των πρακτικών του πολιτικού συστήματος. Από εκεί και πέρα, εμφανίζονται ως αγανακτισμένοι κατ΄εξοχήν συστημικοί άνθρωποι ενώ άλλοι αγανακτούν γιατί το πολιτικό σύστημα δε μπορεί να τους εξασφαλίσει τη συνέχεια της κοινωνίας των δανεικών και της κατανάλωσης. Όλοι αυτοί, όσο και αν προσπαθούν, είναι αναγνωρίσιμοι, τόσο οι ίδιοι όσο και τα κίνητρά τους. Στους ενεργούς πολίτες που αγωνιούν θα έλεγα τέσσερις μόνο λέξεις: Δεν είμαστε όλοι ίδιοι.\nΙΓ ΚΟΙΝΟΒΟΥΛΕΥΤΙΚΗ ΠΕΡΙΟΔΟΣΟΙΚΟΝΟΜΙΑΠΟΛΙΤΙΚΟ ΣΥΣΤΗΜΑ\nΦίλες και φίλοι, Εδώ από την Καρδίτσα, οι δημοκρατικοί πολίτες στέλνουν ένα μήνυμα αισιοδοξίας και…\nΗ ποιότητα της εκπαίδευσης παραμένει πρωταρχικός στόχος\nΣυνάντηση με τους Διευθυντές Α/βάθμιας και Β/βάθμιας Εκπαίδευσης Ηλείας, πραγματοποίησε το πρωί της Δευτέρας το…


ΤΟ ΕΙΛΗΤΑΡΙΟΝ: Ιουλίου 2016\nΠρέπει να βρούμε μια Πίστη, που να μη ταιριάζει με τη φαντασία των παθών μας, που να μην περικλείεται στη συμβατική μας γνώση, γνώμη, άποψη, ιδέα, θέλημα, βόλεμα και σκοπό. Να βρούμε, να μας βρει και να μας σκεπάσει επιτέλους λυτρωτικά μια Πίστη, που να μη χωράει στις αυστηρές κατηγορίες της άκαμπτης λογικής μας, που να μη συμβαδίζει με τα γελοία μέτρα και τα σαθρά σταθμά των πολυμήχανων θεωριών μας, με το φθηνό δίκιο της ψυχοφθόρας τελειότητάς μας. Η Πίστη του Θεού είναι η γνώριμη και άγνωστη φίλη της καρδιάς, το ειρηνικό, άτρομο και υποβλητικό μυστήριο της ζωής μας. Η Πίστη του Θεού γυρεύει παντοτινά τη θεία αλήθεια από θεϊκή αγάπη και τη θεία αγάπη από θεϊκή αλήθεια. Τα πάντα μέσα σ’ αυτή –όσα είναι αγάπη και όσα είναι αλήθεια– ενώνονται αδιάρρηκτα και διαχωρίζονται αδιάστατα. Αυτή η Πίστη είναι το αγαπημένο προσκεφάλι της ύπαρξης, η ακλόνητη βάση του είναι μας, το γόνιμο κενό της ψυχής και η αναγκαία περιπέτεια του πνεύματός μας. Ο Θεός βιώνεται μέσα στην πρώτη αχειροποίητη «εκκλησία» της καρδιάς, αποκαλύπτεται μέσα της, αναζητιέται συνεχώς από αυτή και κρύβεται ενίοτε παρατεταμένα με κρυφιομύχια σιωπή, γιατί ακριβώς θέλει να πιστευθεί και να αγαπηθεί βαθύτερα, γιατί ευδοκεί να ζωοποιήσει στο μέγιστο αυτόν που Τον πιστεύει και Τον αγαπάει. Εκεί, στο βάθος της σχέσης των δύο πανελεύθερων προσώπων –του Θεού και ανθρώπου–, εκεί στη σχέση που καλλιεργεί η Πίστη, σπείρεται και ανθοβολεί μυστικά και αθόρυβα η σωτηρία, που είναι το πλέον ανέλπιστο και απροσδόκητο δώρο στην αβάσταχτη απελπισία της αδυναμίας μας. Δεν έχουμε κανέναν να μας κατηγορήσει, γιατί δεν έχουμε κανέναν να μας αποθαρρύνει, γιατί έχουμε την Πίστη, Αυτόν τον Ίδιο τον Αρχηγό αυτής της Πίστεως, τον γλυκύτατο Πιστευόμενο Χριστό, να μας προσφέρει συνεχώς τη ζωή και τη αγάπη Του, σαν το μόνο λόγο να πιστεύουμε προς Αυτόν, να υπάρχουμε σε Αυτόν και μαζί με Αυτόν, με τέλεια πίστη, εμπιστοσύνη και αυτοπαράδοση.\n[Το υπότιτλο σχέδιο είναι του Δ. Κόρδη]\nΑναρτήθηκε από π. Δαμιανός στις 11:51 π.μ. Δεν υπάρχουν σχόλια:\nΗ ΙΣΑΓΓΕΛΗ ΠΟΛΙΤΕΙΑ\nτης Οσίας Ειρήνης της Χρυσοβαλάντου\nΗ οσία Ειρήνη ζούσε στην Καππαδοκία στους κόλπους πλούσιας και ευγενούς οικογένειας, μετά τον θάνατο του εικονομάχου αυτοκράτορα Θεοφίλου (842). Όταν η Θεοδώρα ανέλαβε την αντιβασιλεία, αναζήτησε σε όλη την Αυτοκρατορία σύζυγο για τον γιο της, τον αυτοκράτορα Μιχαήλ Γ΄ (842-867). Οι απεσταλμένοι της αυλής πρόσεξαν την ομορφιά και την ευγένεια των ηθών της Ειρήνης και την έστειλαν στην Κωνσταντινούπολη μαζί με την αδελφή της, η οποία παντρεύτηκε αργότερα τον καίσαρα Βάρδα, αδελφό της Θεοδώρας. Στον δρόμο τους πέρασαν κοντά από το όρος Όλυμπος της Βιθυνίας και η Ειρήνη επισκέφθηκε τον άγιο Ιωαννίκιο τον Μέγα [4 Νοεμ.], ο οποίος την χαιρέτησε προλέγοντας ότι θα γινόταν ηγουμένη της Μονής Χρυσοβαλάντου. Η θεία Πρόνοια εμπόδισε τον γάμο της με τον αυτοκράτορα και, με την καρδιά της ξαλαφρωμένη και γεμάτη χαρά, μοίρασε τα υπάρχοντά της και αποσύρθηκε στην Μονή Χρυσοβαλάντου, την οποία είχε ιδρύσει ο πατρίκιος Νικήτας (Νικόλαος), κοντά στην στέρνα του Άσπαρ, σε τόπο ευάερο, μακριά από τις πλατείες και τα θορυβώδη μέρη. Στην μοναχική κουρά της, η μακαρία μαζί με τις τρίχες της κεφαλής της, έκοψε και κάθε δεσμό που την κρατούσε στον κόσμο και δόθηκε με ζήλο στους ασκητικούς αγώνες γνωρίζοντας ότι στο μέτρο που εξασθενίζει το σώμα, ο έσω άνθρωπος ανακαινίζεται και πλησιάζει τον Θεό (Β΄ Κορ. 4, 16). Η διαρκή κατάνυξη χαροποιούσε την καρδιά της και έκανε το πρόσωπό της να λάμπει και σαν γόνιμη γη έφερε τους πλούσιους καρπούς των αγίων αρετών. Έβλεπε όλες τις αδελφές σαν βασίλισσες και θεωρούσε τον εαυτό της ως θεραπαινίδα τους, προσφερόμενη στις πιο ευτελείς εργασίες για να τις διακονεί.\nΜετά τον θάνατο της ηγουμένης, υποδείχθηκε παρά την θέλησή της ως διάδοχός της και χειροτονήθηκε από τον Πατριάρχη Μεθόδιο [14 Ιουν.]. Ενθυμούμενη την προφητεία του αγίου Ιωαννικίου και λογίζοντας ως καθήκον της να μην αναζητεί μονάχα τα αρεστά στην ίδια, αλλά να «βαστάζει με υπομονή τις αδυναμίες και τις ατέλειες των αδύνατων» πνευματικά (Ρωμ. 15, 1), έζησε έκτοτε ως άγγελος επίγειος, επιμηκύνοντας τις νηστείες της, προσευχόμενη όλη την νύκτα και κάνοντας αμέτρητες μετάνοιες. Με τα μέσα αυτά προσείλκυσε την Χάρη του Θεού και έλαβε τόση σοφία, ώστε να δύναται να οδηγεί πλήθος ψυχών στην οδό της Σωτηρίας. Ζητούσε από τις αδελφές να μην την θεωρούν ως ανώτερή τους, αλλά ως μία συμμονάστριά τους που είχε ορισθεί να τις υπηρετεί. Με γλυκύτητα και υπομονή τις παραινούσε να πολιτεύονται στα πάντα κατά το πνεύμα του Ευαγγελίου, αποτάσσοντας τα μάταια θέλγητρα της δόξας και της εκτίμησης των ανθρώπων. Αν δεν ήθελαν η αποταγή τους να είναι επιφανειακή, όφειλαν να φροντίζουν να διατηρούν όχι μόνο την αγνεία τους, αλλά και την πραότητα, αρετές υπεράνω της φύσης που χαρίζονται από τον Χριστό σε όσους προσεύχονται με πίστη. Ό,τι κι αν κατακτούσαν, συμβούλευε τις μαθήτριές της να το θεωρούν ως δώρο του Θεού και να τελούν αδιαλείπτως σε κατάνυξη αναπέμποντας ευχαριστίες. Απαγόρευε εξάλλου σ’ αυτές να προσεύχονται για την υγεία τους, λέγοντας ότι τίποτε δεν είναι λυσιτελέστερο (=ωφελιμότερο) για την ψυχή από την ασθένεια που γίνεται δεκτή με ευγνωμοσύνη προς τον Θεό. Έχοντας λάβει από Άγγελο Κυρίου το προορατικό χάρισμα, η οσία ήταν σαν προφήτις του Θεού στην μονή της. Γρήγορα κατέστη περιώνυμη σε όλη την Βασιλεύουσα για τις αρετές και την σοφία με την οποία καθοδηγούσε την αδελφότητά της, ώστε κάθε είδους άνθρωποι, πλούσιοι και πτωχοί, μικροί και τρανοί, προσέρχονταν κοντά της για να λάβουν τις συμβουλές της και να εναποθέσουν την ελπίδα τους στις προσευχές της. Σε όλους δίδασκε την ωφέλεια της μετανοίας, που σε κάθε στιγμή μπορεί να καταστήσει τον Θεό ευμενή έναντι ημών.\nΗ οσία Ειρήνη έφθασε σε ηλικία 103 ετών, διατηρώντας όλη την δροσιά και την φυσική ομορφιά της, σημάδι του κάλλους της ψυχής της. Ο Φύλακας Άγγελός της την προειδοποίησε ένα έτος πριν για τον χρόνο της τελευτής της και όταν έφθασε η ημέρα συγκέντρωσε τις αδελφές της, όρισε την ηγουμένη που είχε επιλέξει ο Θεός και αφού τις προέτρεψε να περιφρονούν ό,τι είναι πρόσκαιρο ώστε να ζουν τον αγαπημένο Νυμφίο τους, έκλεισε γαλήνια τα μάτια της και παρέδωσε την ψυχή της εις χείρας Θεού. Ενταφιάσθηκε στο παρεκκλήσιο του αγίου μάρτυρος Θεοδώρου και ο τάφος της ανέδιδε διαρκώς μία ουράνια ευωδία, φανερώνοντας σε όλους την παρρησία που είχε αποκτήσει παρά τω Θεώ, ενώ μέχρι τις ημέρες μας η οσία Ειρήνη δεν παύει να μεσιτεύει υπέρ εκείνων που την επικαλούνται με πίστη.\nΠαραθέτουμε κάποια γλαφυρά περιστατικά και γεγονότα από τη θαυμαστή πολιτεία της οσίας ως ένα ευώδες και πάντερπνο απάνθισμα θείων ευλογιών για την καρδιά μας και τον καθημερινό της αγώνα…\nΌταν η Ορθοδοξία πανηγύριζε, τον 9ο αιώνα, την αναστήλωση των ιερών εικόνων, τότε η οσία Ειρήνη, αν και προορισμένη για τη βασιλική πορφύρα, προτίμησε το ταπεινό μοναχικό ράσο και «ὤφθη νύμφη ἄμωμος Κυρίου» στη Μονή του Χρυσοβαλάντου. Έφτασε σε υψηλά μέτρα αρετής, και ο βίος της κοσμείται με θαυμαστές αγγελικές εμφανίσεις και οπτασίες.\nΦωτιά στο κουκούλι της αγίας\nΜια νύχτα, ενώ προσευχόταν, άναψε ο διάβολος ένα κερί από το καντήλι κι έβαλε φωτιά στο κουκούλι της. Σύντομα η φωτιά μεταδόθηκε μέχρι κάτω και καψάλισε όχι μόνο τα ρούχα της αγίας, αλλά και πολλά σημεία του σώματος: τους ώμους, το στήθος, τα νεφρά, την πλάτη.\nΜια μοναχή πήρε είδηση από τη μυρωδιά κι έτρεξε στο κελί της οσίας, που συνέχιζε την προσευχή της ασάλευτη. Η μοναχή έσβησε τη φωτιά. Και τότε άκουσε την οσία να της λέει με παράπονο:\n–Γιατί, αδελφή μου, με στέρησες από τέτοια αγαθά; Μέχρι τώρα στεκόταν μπροστά μου άγιος άγγελος και μου έπλεκε στεφάνι από λουλούδια τόσο ωραία και ευωδιαστά, που ποτέ μου δεν είδα ούτε οσφράνθηκα. Και τη στιγμή που άπλωνε το χέρι του να βάλει στο κεφάλι μου εκείνο το ωραίο στεφάνι, ήρθες εσύ, κι εκείνος έφυγε. Πολύ, μα πάρα πολύ με λύπησες…\nΟι λευκοντυμένοι και φωτόμορφοι νέοι\nΚάποια Μεγάλη Παρασκευή, ενώ έψαλλαν οι μοναχές την ακολουθία των αγίων Παθών, η οσία Ειρήνη ήρθε σε έκσταση. Βλέπει να μπαίνουν στην εκκλησία αναρίθμητοι νέοι, λευκοντυμένοι και φωτόμορφοι. Κρατούσαν κιθάρες κι έψαλλαν ύμνους δοξολογικούς στον Θεό. Κρατούσαν φιάλες με μύρο ευωδιαστό και το άδειαζαν πάνω στην αγία Τράπεζα.\nΔεν έλειψε από κοντά της ο άγγελος\nΌταν η οσία έγινε ηγουμένη της Μονής του Χρυσοβαλάντου και ανέλαβε την πνευματική ευθύνη των μοναζουσών, ζήτησε από τον Θεό το προορατικό χάρισμα, για να διορθώνει τα κρυφά παραπτώματά τους. Ο Κύριος την άκουσε και της έστειλε φωτόμορφο άγγελο, που την χαιρέτησε και της είπε:\n–Χαίρε, πιστή δούλη του Θεού! Ο Κύριος μ’ έστειλε να σε διακονώ για χάρη εκείνων που θα σωθούν με τη βοήθειά σου. Με πρόσταξε να στέκομαι πάντα κοντά σου και να σου φανερώνω με σαφήνεια τα απόκρυφα.\nΑπό τότε δεν έλειψε από κοντά της ο άγγελος. Καθημερινά μιλούσε μαζί του, κι εκείνος της φανέρωνε τα κρυφά έργα του καθενός, όχι μόνο των μοναζουσών, αλλά και όσων πήγαιναν για να την επισκεφθούν και ν’ ακούσουν τη διδαχή της.\nΚάποιος ευλαβής και γνώριμος της Μονής, που λεγόταν Χριστοφόρος, πληροφορήθηκε από την οσία τον επικείμενο θάνατό του. Ενώ συζητούσαν, η οσία έβλεπε έναν λαμπρό νέο να στέκεται πίσω του και να κρατάει δρεπάνι ακονισμένο. Τριγύρω του ήταν κι άλλοι, που μετρούσαν τα χρόνια της ζωής του με τα δάχτυλα, και αποφάσισαν πως η μέρα εκείνη ήταν η τελευταία της ζωής του.\nΤο μακάριο και ιλαρό τέλος της\nΎστερα από υπεραιωνόβια καρποφόρο βιοτή, ήρθε καιρός να πληρώσει και η οσία, σαν άνθρωπος, το κοινό χρέος. Στις 26 του Ιουλίου παρουσιάζεται άγγελος Κυρίου και της λέει:\n–Γνώριζε ότι τον ερχόμενο χρόνο, στις 30 του ίδιου μηνός, θα παρασταθείς στο θρόνο του Θεού.\nΤην προκαθορισμένη μέρα, ενώ προσευχόταν, άρχισε να χαμογελάει βλέποντας του αγίους αγγέλους που την χαιρετούσαν. Αμέσως έλαμψε το πρόσωπό της, έκλεισε τα μάτια και παρέδωσε την αγία ψυχή της στα χέρια του Θεού.\nΗ μαγεμένη μοναχή\nΚάποτε στη Μονή του Χρυσοβαλάντου προσήλθε για να μονάσει μια κοπέλα από επιφανή οικογένεια της Καππαδοκίας. Ύστερα από την κανονική δοκιμασία η ηγούμενη οσία Ειρήνη την κούρεψε μοναχή.\nΟ μισόκαλος διάβολος, όμως, φρύαξε από το κακό του για τη σωτηρία άλλης μιας ψυχής. Και τι έκανε; Άναψε σφοδρό έρωτα στην καρδιά του πρώην μνηστήρα της, που με ακατασίγαστο πόθο άρχισε να την αναζητάει παντού. Δεν δίστασε, μάλιστα, τυφλωμένος από το παράφρονο πάθος του, να καταφύγει σ’ έναν περίφημο μάγο της Καππαδοκίας και να του τάξει χρήματα πολλά, αν κατάφερνε κι έφερνε πάλι στα χέρια του τη νεαρή γυναίκα. Κι εκείνος ο υπηρέτης του σατανά επιστράτευσε όλες του τις μαγγανείες.\nΗ νεόκουρη μοναχή τότε, εντελώς απροσδόκητα, φλογίστηκε κι αυτή από μανιακό έρωτα για τον παλιό της μνηστήρα. Χάνοντας σχεδόν τα λογικά της, άρχισε να χτυπιέται, να φωνάζει, να κλαίει και να επαναλαμβάνει γοερά το όνομά του.\nΗ θλίψη της αγίας Ειρήνης ήταν απερίγραπτη. Γρήγορα κατάλαβε πως είχε να κάνει με δαιμονικά τεχνάσματα. Κάλεσε αμέσως όλες τις μοναχές και, αφού τις συμβούλεψε να φυλάγονται από τις πανουργίες του διαβόλου, τις πρόσταξε να νηστεύσουν αυστηρά και να προσευχηθούν με πολλή θέρμη για μια εβδομάδα, κάνοντας μάλιστα χίλιες μετάνοιες καθημερινά για χάρη της ταλαίπωρης αδελφής τους.\nΠραγματικά, όλη η αδελφότητα, με βαθύ πόνο και θερμά δάκρυα, άρχισε τις ικεσίες προς τον Θεό. Η οσία ζητούσε ιδιαίτερα τις μεσιτείες του συμπατριώτη της Μεγάλου Βασιλείου, στον οποίο έτρεφε ξεχωριστή ευλάβεια. Του παραπονιόταν τώρα, γιατί ανεχόταν να γίνονται στην πατρίδα τους, την Καππαδοκία, τέτοια ανοσιουργήματα.\nΜόλις ξημέρωσε, η οσία πήρε την άρρωστη κι άλλες δύο μοναχές και κίνησε για το ναό των Βλαχερνών. Εκεί, γονατιστή όλη τη μέρα μπροστά στη θαυματουργική εικόνα της Κυρίας Θεοτόκου, θερμοπαρακαλούσε με πόνο τη χάρη της, βρέχοντας το δάπεδο με καυτά δάκρυα.\nΌταν, τα μεσάνυχτα, ο ύπνος τής έκλεισε απαλά τα μάτια, είδε σε όνειρο τη Βασίλισσα των Ουρανών. Το πρόσωπό της αστραποβολούσε από θείο φως. Μπροστά και πίσω της πήγαιναν αναρίθμητοι άγγελοι και άγιοι, που βάδιζαν με σεβασμό και συστολή. Η Παντάνασσα στάθηκε μπροστά στη μαθήτρια της αγίας Ειρήνης. Ύστερα κάλεσε τον Μέγα Βασίλειο και τον ρώτησε:\n–Η Ειρήνη, Δέσποινα, κατέφυγε στην ισχυρή σου προστασία. Έκαναν μάγια στη μαθήτριά της και τώρα σε παρακαλεί να τη θεραπεύσεις.\n–Κάλεσε την Αναστασία!, πρόσταξε η Θεοτόκος.\nΤην ίδια στιγμή οι άγιοι Βασίλειος και Αναστασία, αφού προσκύνησαν, έφυγαν για την Καππαδοκία. Συγχρόνως, ακούστηκε μια φωνή να λέει στην οσία Ειρήνη:\n–Γύρισε στο Μοναστήρι σου κι εκεί θα δεις τη θεραπεία της μαθήτριάς σου.\nΜε την ηχώ αυτής της φωνής ξύπνησε η οσία. Έκθαμβη, αναλογιζόταν την ουράνια οπτασία…\nΉταν Παρασκευή, ώρα Εσπερινού, κι όλη η αδελφότητα του Χρυσοβαλάντου βρισκόταν στην εκκλησία, όταν η αγία Ειρήνη επέστρεψε στη Μονή με τις τρεις αδελφές. Στο τέλος της ακολουθίας, διηγήθηκε στις μοναχές, που την περίμεναν με αγωνία, το όραμά της. Στη συνέχεια, τις πρόσταξε να υψώσουν τα χέρια τους στον ουρανό και μ’ ένα στόμα να φωνάξουν το «Κύριε, ελέησον!».\nΈτρεξαν αμέσως όλες οι αδελφές, άναψαν κεριά κι άρχισαν να λύνουν το δέμα, που ζύγιζε τρεις λίτρες περίπου. Όταν το άνοιξαν, είδαν με αποτροπιασμό πως περιείχε δυο μολυβένια ειδώλια –ομοιώματα της άρρωστης μοναχής και του πρώην μνηστήρα της– αγκαλιασμένα και δεμένα με τρίχες και κλωστές. Ήταν ακόμα γραμμένες κάποιες δαιμονικές επικλήσεις, καθώς και το όνομα του μάγου.\nΌλη τη νύχτα οι αδελφές έμειναν στο ναό, δοξολογώντας τον Κύριο και τη Μητέρα Του. Το πρωί, η οσία Ειρήνη έστειλε τις δυο μοναχές, που την είχαν συνοδεύσει στις Βλαχέρνες, καθώς και την άρρωστη, στο ναό της αγίας Αναστασίας, δίνοντάς τους κεριά, θυμίαμα, λάδι, πρόσφορο και τα διαβολικά αντικείμενα του δέματος.\nΈτσι κι έκαναν. Μετά τη Λειτουργία, διηγήθηκαν τα καθέκαστα στον ιερέα, κι εκείνος της κατέβασε στον τάφο της αγίας. Εκεί προσευχήθηκε και άλειψε με λάδι από το καντήλι την άρρωστη. Ύστερα ανέβηκε στο ναό, πήρε αναμμένα κάρβουνα και άρχισε να καίει τα μάγια. Όσο αυτά, ένα–ένα, καίγονταν, τόσο η δαιμονόπληκτη μοναχή λυτρωνόταν από την επήρεια του πονηρού, ελευθερωνόταν από τα αόρατα δεσμά της, ξανάβρισκε τα λογικά της και ευχαριστούσε τον Παντοδύναμο.\nΌταν πια όλα είχαν γίνει στάχτη, μέσ’ από τ’ αναμμένα κάρβουνα άρχισαν να βγαίνουν τέτοιες κραυγές, που λες κι εκείνη την ώρα έσφαζε κανείς ένα κοπάδι χοίρων. Όλοι όσοι ήταν εκεί πανικοβλήθηκαν κι έφυγαν τρέχοντας από το ναό, διακηρύσσοντας συνάμα την ακαταμάχητη δύναμη της μεγαλομάρτυρος Αναστασίας.\nΟι δύο μοναχές γύρισαν στη Μονή με τη γιατρεμένη πια μοναχή και διηγήθηκαν στις υπόλοιπες όσα θαυμαστά παρακολούθησαν. Όλες τότε, μ’ ένα στόμα, δόξασαν και ευχαρίστησαν τον Θεό για τη θεραπεία της αδελφής τους, η οποία επετεύχθη μέσω των θεοπειθών δεήσεων και ευχών της οσίας Ειρήνης της Χρυσοβαλάντου της θαυματουργού…\nΤα δυο λυγισμένα κυπαρίσσια\nΚατά θεία οικονομία, για να μη μείνει αμάρτυρη μια μεγάλη θαυματουργία της αγίας, η οποία έγινε πολλές φορές στο προαύλιο της Μονής της, έτυχε μια αδελφή να βγει από το κελί της πολύ ήσυχα μια νύχτα και βλέπει την αγία του Χριστού να μην εγγίζουν τη γη τα πόδια της και να στέκεται στον αέρα ίσαμε τρεις πήχεις επάνω. Και κοντά της ήταν δυο πανύψηλα κυπαρίσσια, τα οποία χαμήλωσαν τις κορφές τους μέχρι κάτω στη γη και παρέμεναν έτσι σ’ αυτή τη θέση –ω, τι εξαίσιο τερατούργημα!– όση ώρα η αγία προσευχόταν. Όταν σηκώθηκε από την προσευχή, τα πλησίασε η αγία και, αφού άγγιξε τις κορφές τους, τα ευλόγησε σταυροειδώς. Και τότε αυτά υψώθηκαν κανονικά και γύρισαν πίσω στην προηγούμενη όρθια στάση τους.\nΒλέποντας, για τρεις περίπου ώρες, η μοναχή ένα τέτοιο εξαίσιο φρικτό και θαυμάσιο θέαμα, φοβήθηκε κι έτρεμε νομίζοντας ότι ήταν της φαντασίας της το θεωρούμενο. Μάλιστα, για να εξακριβώσει την αλήθεια του πράγματος, έτρεξε στο κελί της αγίας και, όταν δεν είδε την αγία εκεί, κατάλαβε πια ότι δεν ήταν ψέμα αυτό που θεώρησε, αλλά αληθινό και αψευδές θαυματούργημα.\nΜετά από μερικές μέρες, πρόσεξαν οι μοναχές στις κορφές εκείνων των κυπαρισσιών να είναι κρεμασμένα δυο μαντήλια. Τα είχε κρεμάσει προς δόξα Θεού η ίδια η αγία, επειδή πολλές φορές αυτά χαμήλωναν τις κορφές τους προσκυνώντας τη χάρη της. Ρωτούσαν οι μοναχές, η μια την άλλη, ποιος και πότε και πώς μπόρεσε ν’ ανέβει σε τόσο μεγάλο ύψος και να δέσει εκεί τα μαντήλια. Η μοναχή που είδε το θαυμάσιο, το διηγήθηκε τότε και σ’ όλες τις μοναχές κι αυτές έφριξαν κυριολεκτικά και δάκρυσαν από τη χαρά τους, αλλά και την έλεγξαν που δεν τις ξύπνησε να δουν κι αυτές ένα τέτοιο θέαμα.\nΌταν έμαθε η αγία ότι η συγκεκριμένη μοναχή φανέρωσε κάτι τέτοιο, την επιτίμησε λέγοντάς της τα εξής: «Αν μ’ έβλεπες ν’ αμαρτάνω σαν άνθρωπος, τι θα έκαμνες; Θα φανέρωνες και την αμαρτία μου;». Και η μοναχή, έμφοβη έπεσε κάτω στη γη, ζητώντας συγχώρεση. Τότε η αγία, επιτιμώντας βαριά όλη την αδελφότητα, είπε στη μοναχή, αλλά και στις υπόλοιπες μοναχές, να μη τολμήσει καμιά τους να φανερώσει κανένα θαυμάσιο από αυτή, όσο καιρό αυτή ζήσει σε τούτο τον κόσμο. Και, πραγματικά, πολλά παρόμοια σημεία έδειξε η αγία, αλλά δεν τα φανέρωναν σε κανέναν οι μοναχές, φοβούμενες το επιτίμιο της αγίας.\nΤα πανεύοσμα μήλα της αγίας\nΜια νύχτα, κατά την εορτή του Μεγάλου Βασιλείου, ήρθε μια φωνή προς την οσία Ειρήνη που της έλεγε: «Να υποδεχθείς τον ναύκληρο που έρχεται στο Μοναστήρι σου σήμερα και σου φέρνει οπωρικά· φάε με χαρά απ’ αυτά κι ας αγάλλεται η ψυχή σου». Όταν έψαλλαν τον Όρθρο στη Μονή της, έστειλε δυο μοναχές προς την πύλη λέγοντάς τις: «Πάτε στην πύλη και βάλτε μέσα τον ναύκληρο που θα βρείτε έξω».\nΌταν ήρθε προς την οσία ο άνθρωπος, αφού χαιρέτησε ο ένας τον άλλον, προσευχήθηκαν και κάθισαν. Έπειτα τον ρώτησε η αγία πώς και ήρθε μέχρι εκεί. Κι αυτός της είπε: «Ναύτης είμαι εγώ, κυρία μου, από το νησί της Πάτμου. Μπήκα σ’ ένα πλοίο με σκοπό να έρθω εδώ στην Πόλη για κάποια δουλειά μου. Όταν αρχίσαμε να ταξιδεύουμε κι ήμασταν στην άκρη του νησιού, είδαμε στη στεριά έναν ωραίο και θεοειδή γέροντα, ο οποίος μας φώναξε να τον περιμένουμε. Εμείς, μη μπορώντας να σταθούμε, μια και ήμασταν κοντά στους βράχους και είχαμε ενάντιο τον άνεμο, τρέχαμε. Τότε εκείνος φώναξε δυνατότερα προστάζοντας το πλοίο να σταθεί. Αμέσως –ω, τι θαύμα!– σταμάτησε το πλοίο και εκείνος ο ηλικιωμένος άνθρωπος ήρθε προς αυτό περπατώντας πάνω στα κύματα. Όταν πια έφτασε το πλοίο έβγαλε τρία μήλα μέσα από τον κόρφο του, μου τα έδωσε και μου είπε: «Δώσε αυτά στον Πατριάρχη, σαν φτάσεις στη Βασιλεύουσα, και πες του ότι του τα έστειλε ο Πανάγαθος Θεός και ο δούλος Του Ιωάννης από τον Παράδεισο». Μετά, έβγαλε άλλα τρία όμοια μήλα και μου λέει: «Αυτά, να τα πας δώρο στην Ηγουμένη της Μονής του Χρυσοβαλάντου που λέγεται Ειρήνη και να της πεις: “Φάγε απ’ αυτά που πεθύμησε η καλή σου η ψυχή· καθότι τώρα δα εγώ έρχομαι από τον Παράδεισο και σου τα έφερα για σένα!”». Κι αφού τα είπε αυτά, ευλόγησε τον Θεό και μας ευχήθηκε. Κι ευθύς αμέσως το πλοίο κίνησε κι αυτός έγινε άφαντος. Τα τρία μήλα τα έδωσα στον Πατριάρχη. Έφερα και στην αγιοσύνη σου και τα υπόλοιπα τρία».\nΑκούγοντας αυτά η οσία δάκρυσε από τη χαρά της και πολλές ευχαριστίες απέδωσε στον αγαπημένο Μαθητή και Απόστολο του Χριστού. Έβγαλε τα μήλα ο ναύκληρος από ένα μεταξένιο και χρυσοΰφαντο μαντήλι, όπου τα είχε φυλαγμένα με τιμή σαν θεία πράγματα που ήταν και, με πολλή ευλάβεια, τα έδωσε στην αγία. Και τούτα τα μήλα του Παραδείσου δεν έμοιαζαν καθόλου με τα επίγεια και πρόσκαιρα μήλα ούτε στη ωραιότητα, ούτε στην ευωδία, ούτε και στο μέγεθος. Ο ναύτης, αφού πήρε την ευλογία και τη συγχώρεση από την οσία, αναχώρησε.\nΗ αγία νήστεψε μια βδομάδα ευχαριστώντας τον Κύριο για τη δωρεά που της έστειλε και για τη δόξα Του άρχισε κι έτρωγε για σαράντα μέρες τα μήλα κάθε μέρα από λίγο, δίχως να γευτεί ψωμί ή λάχανα ή άλλο φαγώσιμο. Και τόση ευωδία έβγαινε από το στόμα της, όταν έτρωγε από τα μήλα, που γέμισε τις οσφρήσεις όλων των αδελφών καθώς και όλο το Μοναστήρι, που ήταν σαν να έφτιαχναν εκεί καθημερινά μύρα και αρώματα πολύτιμα. Όλος ο αέρας γέμισε από τη θαυμάσια αυτή τερπνότητα του Παραδείσου.\nΚι όταν ήρθε η αγία και Μεγάλη Πέμπτη, μετά τη Μετάληψη, τεμάχισε η αγία και το δεύτερο μήλο και έδωσε από ένα κομμάτι στην κάθε μια αδελφή. Αυτές δεν ήξεραν τι ήταν, μόνο αισθάνονταν στο στόμα τους την ευωδία και τη γλυκύτητα και θαύμαζαν που ένιωθαν στη ψυχή τους πολλή ευφροσύνη και αγαλλίαση.\nΌταν πλησίασε το τέλος της επίγειας ζωής της, μια βδομάδα πριν παραδώσει τη ψυχή της στον Κύριο, μένοντας τελείως άσιτη, πήρε στα χέρια της το τρίτο μήλο και δοκιμάζοντάς το τρεπόταν η κατ’ άνθρωπον λύπη και αθυμία της σε ευθυμία και αγαλλίαση και χαιρόταν η πανόλβια οσία του Θεού Ειρήνη, αναλογιζόμενη ποια απόλαυση έμελλε να κληρονομήσει στην ουράνια Βασιλεία…\nΒασιλείας γηΐνου πάλαι οὐκ ἔτυχες,\nἀλλ’ ἀφθάρτων στεφάνων νῦν σε ἠξίωσαι,\nὁ Νυμφίος σου Χριστὸς ὁ Ὡραιότατος·\nὧ καθιέρωσας σαὐτήν, ὅλη καρδίᾳ καὶ ψυχῇ,\nΕἰρήνη Ὁσία Μῆτερ, Χρυσοβαλάντου ἡ δόξα,\nΔόξαν ῥέουσαν, ὑπεριδοῦσα,\nνύμφη ἄμωμος ὤφθης τοῦ Λόγου,\nδι’ ἀσκήσεως Ὁσία ἐκλάμψασα·\nὡς οὖν Εἰρήνη τυχοῦσα τοῦ πόθου σου,\nἐν ὁμονοίᾳ ἡμᾶς διαφύλαττε, ἀξιάγαστε,\nΧριστῷ τῷ Θεῷ πρεσβεύουσα,\nΤὴν τοῦ κόσμου εὔκλειαν, καταλιποῦσα Ὁσία,\nτῷ Χριστῷ νενύμφευσαι, τῷ Βασιλεῖ τῷ ἀφθάρτῳ,\nκάλλεσι, τῆς παρθενίας λελαμπρυσμένη,\nσκάμμασι, τῆς ἐγκρατείας πεποικιλμένη·\nδιὰ τοῦτό σε Εἰρήνη,\nὁ σὸς νυμφίος λαμπρῶς ἐδόξασε.\nΤὴν Καππαδοκίας τὴν καλλονήν,\nκαὶ Χρυσοβαλάντου, ὁδηγίαν τὴν ἀσφαλῆ,\nτὴν στηλογραφίαν, εἰρήνης οὐρανίου,\nΕἰρήνην τὴν Ὁσίαν, ὕμνοις τιμήσωμεν.\nῬύου πολυτρόπων ἐκ συμφορῶν,\nκαὶ ἀῤῥωστημάτων, καὶ κινδύνων ψυχοβλαβῶν,\nτοὺς ἐν εὐλαβείᾳ, θερμῶς ἐξαιτουμένους,\nΕἰρήνη θεοφόρε, τὴν προστασίαν σου.\n[(1) «Εμφανίσεις και θαύματα των αγγέλων»,\nΜέρος Β΄, §37, σελ. 170–172,\nΩρωπός Αττικής, 19986.\n(2) «Οι δαίμονες και τα έργα τους»,\nΒ΄ μέρος, κεφ. 3ο, §17, σελ. 336–340,\nΈκδοση ό.π., Σεπτέμβριος 20052.\n(3) Γερασίμου Μοναχού Μικραγιαννανίτου (†):\n«Ακολουθία της Οσίας Μητρός ημών\nΕιρήνης της Χρυσοβαλάντου»,\nσελ. 17–18, 34, 46 και 48,\nΟσίας Ειρήνης Χρυσοβαλάντου,\nΛυκόβρυση Αττικής, 198514.\n(4) Ματθαίου Λαγγή:\nΤόμος Ζ΄, Μήνας Ιούλιος,\nσελ. 558–561 και 567,\n(5) Ιερομονάχου Μακαρίου\nΤόμ. 11ος, Ιούλιος, σελ. 318–321.\nΑθήναι Ιούνιος 2008.\n(6) Επιμέλεια ανάρτησης,\nαναγκαία μεταφορά στη δημοτική\nκαι πληκτρολόγηση κειμένου:\nΑναρτήθηκε από π. Δαμιανός στις 7:53 π.μ. Δεν υπάρχουν σχόλια:\n«Πολλοί άνθρωποι για πολλούς λόγους κολυμπούν στη θάλασσα. Μερικοί απ’ αυτούς ξέρουν πραγματικά καλό κολύμπι και όταν έρχεται καταπάνω τους το κύμα, σκύβουν και λουφάζουν από κάτω του μέχρι να περάσει. Έτσι εξακολουθούν να κολυμπούν ακίνδυνα. Αν όμως θελήσουν ν’ αντισταθούν, το κύμα τούς σπρώχνει έξω και τους εκσφενδονίζει πολύ μακριά. Πάλι, μόλις αρχίσουν να κολυμπούν έρχεται καταπάνω τους άλλο κύμα. Αν πάλι αντισταθούν, πάλι το κύμα θα τους σπρώξει και θα τους πετάξει έξω και το μόνο που κατορθώνουν είναι να συντρίβονται, χωρίς καθόλου να προχωρούν. Αν όμως, όπως είπα, σκύψουν και ταπεινωθούν κάτω από το κύμα, αυτό περνάει χωρίς να τους κάνει κακό. Εξακολουθούν τότε να κολυμπούν όσο θέλουν και τελειώνουν τη δουλειά τους.\n»Το ίδιο συμβαίνει και με τους πειρασμούς. Αν κανείς βαστάξει τον πειρασμό με υπομονή και ταπείνωση, τον ξεπερνάει χωρίς να πάθει κακό. Αν όμως παραμείνει με την καρδιά γεμάτη λύπη και ταραχή και θεωρώντας καθέναν αίτιο του κακού που του συμβαίνει, κολάζει τον εαυτό του, φορτώνοντας πάνω του τον πειρασμό. Έτσι όχι μόνο δεν ωφελείται απ’ αυτόν, αλλά και βλάπτεται. Γιατί ωφελούν πάρα πολύ οι πειρασμοί όποιον τους υπομένει ατάραχα».\n§140–141, σελ. 312–313,\nΚαρέα Αττικής, 19832.\nΑναρτήθηκε από π. Δαμιανός στις 11:52 π.μ. Δεν υπάρχουν σχόλια:\nΝα σου πω, να μου πεις, εγώ πιστεύω, εγώ θεωρώ, εγώ νομίζω, εγώ φαντάζομαι... Μετά τη μέθη των εντυπώσεων που προσφέρουν τα λόγια των εύκολων και αβαθών συναπαντημάτων, πάει να υψωθεί μια εγκεφαλική τέρψη και στο φινάλε τίποτα· ως συνήθως τίποτα και όπως πάντα τίποτα. Σύντομα η απογοήτευση και η αποκαρδίωση, μια βαριά θεόπικρη γείωση λεκιάζει το παρκέ της φιέστας μας. Κι επειδή όλοι μέσα μας είμαστε χορτάτοι από λόγια, βγαίνουμε αντιδραστικά στη γύρα των συντυχιών και τα κερνάμε συνέχεια προς τους άλλους και οι άλλοι σε κάποιους άλλους. Σαν το καθιερωμένο φοντάν ή το περιφερόμενο λικέρ στο σαλόνι των σιωπηλών καλεσμένων. Κι αν τα λόγια δεν στερέψουν αυτόματα, ωστόσο στεγνώνουν με μιας την καρδιά που τα απαρέσκεται. Το θέμα είναι ποιος από μας θα βγει από τη γυάλα του, από τη φιάλη της εγωπάθειας. Από το κλίμα του ενδοστρατωνισμού σιμά στο επιτελείο των λογισμών του. Οι λογισμοί μαζί με τα πάθη που αντιπροσωπεύουν δεν μας αφήνουν ελεύθερους να στραφούμε προς την πράξη, προς την ουσία των προσώπων και τον πυρήνα των πραγμάτων. Να πάψουμε να είμαστε άνευροι και αμμώδεις, υποτυπώδεις, άτονοι, υγροί και διαλυμένοι. Όλη η αρρώστια μας δεν είναι τόσο η εσωτερική εμπλοκή των νευρώνων όσο η καθίζησή μας στη γλυκιά αυταπάτη των ιδεών που τρέφουμε και κουβαλάμε. Άπρακτοι και αναποτελεσματικοί, ανίσχυροι και επιδερμικοί, τολμάμε και από πάνω να διεκδικούμε μερίδα στον πόθο, το ιδανικό και το ωραίο που γεννά και φέρνει ο κόπος. Παρά τις δηλώσεις μας και τις διαθέσεις μας δεν προσχωρούμε κανονικά στο είναι. Έχουμε στο πίσω μέρος του μυαλού μας τη συνθηκολόγηση, την ηττοπάθεια, την υποχώρηση και ολισθαίνουμε φοβερά, όποτε διαπιστώνουμε ότι είναι ανάγκη να νευρωθούμε στο έργο που δεν μπορούμε ή δεν γίνεται να αποφύγουμε, όποτε οφείλουμε να γίνουμε χαλκέντεροι στη συνέπεια. Ποτέ δεν υποψιαστήκαμε την αγάπη σαν άκαμπτη δύναμη δωρικότητας και ασφάλειας, τελείως απροσμάχητη έναντι στο κούφιο των μάταιων και φρούδων μας σκέψεων. Για το λόγο αυτό επιτελούνται τραγικές αυτοπροδοσίες και εγκαταλείψεις από τη μεριά μας, τις οποίες υποβαστάζει από τη μία η αυτολύπηση και από την άλλη η δικαιολογία. Μπροστά τάχα το όραμα και πίσω ο θλιβερός εαυτός μας: το αντίδοτό του. Κάνουμε ένα βήμα για να πείσουμε φίλους και γνωστούς ότι δήθεν προχωράμε. Προσφέρουμε ένα μισοαληθινό στίγμα συμπόρευσης για να βαυκαλίσουμε τις συνειδήσεις που δεν γνωρίζουν το βάθος μας. Και μόλις μεγαλώσει η ευθύνη, μόλις διογκωθεί το χρέος, μόλις αντικρίσουμε κατάφατσα το ενδεχόμενο της πράξης που αφορά το δικό μας προσωπικό μέρος, αίφνης κάτι παθαίνουμε και γυρίζουν τα μυαλά μας και τρέπουμε το είναι μας σε μια εξαίσια φυγή που μας βολεύει στο έπακρο. Αυτό δεν το είπαμε πουθενά, δεν το ομολογήσαμε σε κανέναν, το σκεπάσαμε με το μαστορικό μας Μπλα–Μπλα. Οι θεωρίες μας ήταν μόνιμα η ασπίδα μας και το καταφύγιό μας και στο τέλος «κύριοι»! Οι κ.Ανάξιοι και οι κ.Λίγοι. Αλλά οι σχέσεις, οι αυθεντικές σχέσεις, οι καρδιακές και οι αληθινές, δεν ζητούν από τη δίβουλη και συγχυσμένη καρδιά μας θεωρίες και φιλολογίες· ζητούν πράξη, αυταπάρνηση και γενναιότητα. Και αυτά, όσο εμείς σκεπαζόμαστε με τις λατρεμένες μας θεωρίες και όσο βουλιάζουμε μέσα στους αυτόχνωτους λογισμούς μας, δεν πρόκειται ούτε να τα βρούμε, ούτε να τα έχουμε ποτέ. Αντίθετα σε όλα τα παραπάνω, βλέπεις ο πρακτικός άνθρωπος, ακόμη και λάθος να κάνει στο διάβα του, πάντα σώζεται και σώζει, εκπλήσσει με την έμπρακτη αγάπη του: ο αγώνας του και η προσπάθειά του είναι το αδιάσειστο τεκμήριο των αισθημάτων της ακέραιης καρδιάς του. Αισθήματα και καρδιά: αυτά τα αληθινά και τα όμορφα που έχουν ανάγκη να βρουν και να έχουν όλοι οι φίλοι και οι γνωστοί –ακόμη και οι εχθροί σε ένα άλλο επίπεδο–, για να συνεχίσουν απτόητοι και ρωμαλέοι όλοι μαζί μέσα σε έναν άνευρο, ποταπό και σαπισμένο κόσμο. «Κοντός ψαλμός, αλληλούια!»· όποιος φοβάται να εκτεθεί, ψαλιδίζει το μυστήριο της ζωής στη ζωή του…\nΟ σκοπός του πάνσοφου Συμεών –του διά Χριστόν Σαλού– ήταν πρώτα να σώσει ψυχές, είτε με τιμωρίες, που προκαλούσε με κωμικό τρόπο ή με μέθοδο, είτε με θαύματα που έκανε παριστάνοντας τον ανόητο, είτε με νουθεσίες που τις έλεγε κάνοντας τον τρελό· και έπειτα να μη γίνει γνωστή η αρετή του και αποκτήσει έπαινο και τιμές από τους ανθρώπους.\nΜια μέρα χόρευαν και γελούσαν σε ένα δρόμο κάτι κορίτσια και αποφάσισε να περάσει από εκεί. Όταν τον είδαν, άρχισαν αυτές να κατηγορούν τους μοναχούς. Ο δίκαιος για να τις σωφρονίσει, προσευχήθηκε και αμέσως ο Θεός τις τύφλωσε όλες. Άρχισαν τότε να λένε τί τις συνέβη και κατάλαβαν ότι αυτός τις τύφλωσε και άρχισαν να τρέχουν ξοπίσω του κλαίγοντας και φωνάζοντας: «Λύσε τα μάγια, Σαλέ! Λύσε τα μάγια!», γιατί νόμιζαν ότι τις τύφλωσε με μάγια.\nΤον έφτασαν, τον κράτησαν με τη βία και τον εξόρκιζαν να λύσει αυτό που έδεσε. Τις λέει, λοιπόν, παίζοντας: «Όποια από σας θέλει να γίνει καλά, ας έρθει να φιλήσω το μάτι της που τυφλώθηκε και θα γίνει καλά». Όσες θέλησε ο Θεός να γίνουν καλά –έλεγε ο όσιος– δέχτηκαν. Οι υπόλοιπες, που δεν δέχτηκαν να τις φιλήσει, έμειναν έτσι κλαίγοντας.\nΈφυγε τότε ο όσιος από κοντά τους, αλλά μετά από λίγο άρχισαν και οι υπόλοιπες να τρέχουν από πίσω του φωνάζοντας: «Σταμάτα, Σαλέ, σταμάτα! Για τ’ όνομα του Θεού! Σταμάτα και φίλησε κι εμάς!». Και έβλεπε κανείς να τρέχει μπροστά ο γέροντας και τα κορίτσια από πίσω του. Άλλοι έλεγαν ότι παίζουν μαζί του· άλλοι σκέφτονταν ότι τρελάθηκαν και τα κορίτσια. Έμειναν λοιπόν αθεράπευτα για πάντα. Έλεγε ο όσιος γι’ αυτό: «Αν δεν τις στράβωνε ο Θεός, θα ξεπερνούσαν στην ασωτία όλες τις γυναίκες της Συρίας. Έτσι, με την αρρώστια των ματιών τους γλυτώνουν από τα πολλά τους κακά».\nΤῇ ΚΑ΄ (21η) τοῦ Ἰουλίου μηνός,\nμνήμη τῶν Ὁσίων Πατέρων ἡμῶν Ἰωάννου\nκαὶ Συμεὼν τοῦ διὰ Χριστὸν σαλοῦ.\nἜμφρων σὺ μωρός, ὃς βίον παίζων, Πάτερ,\nὌφιν φρόνιμον λανθάνεις τέλους ἄχρι.\nἜρημον εἵλου, ὦ Ἰωάννη μάκαρ,\nΔι’ ἧς ἔρημα εἰργάσω σαρκὸς πάθη.\nΨευδαέφρων περίφρων Συμεὼν θάνεν εἰκάδι πρώτῃ.\nὩς ἡνωμένοι δι’ ἐνθέου ἀγάπης,\nσύμψυχοι ὤφθητε ἐν πᾶσι τοῖς τρόποις,\nὦ Ἰωάννη Ὅσιε καὶ θεῖε Συμεών·\nὁ μὲν βίον ἔνθεον, διελθὼν ἐν ἐρήμῳ·\nὁ δὲ σοφοῖς σκώμμασι, τὸν Βελίαρ μωράνας·\nκαὶ νῦν τῶν θείων ἄμφω ἀμοιβῶν,\nκατατρυφῶντες, ἠμᾶς ἐποπτεύοιτε.\nΤὸν βίον εὐσεβῶς, ἐκτελέσαντες πίστει,\nδοχεία καθαρά, τῆς Τριάδος δειχθέντες,\nΣυμεὼν Ἰωάννη τε, θεοφόροι πανεύφημοι,\nνῦν αἰτήσασθε, τὸν ἱλασμὸν καὶ εἰρήνην,\nταῖς ψυχαῖς ἡμῶν, καταπεμφθῆναι πλουσίως,\nΤὸν ἐν σαρκί, ἀναφανέντα ἄσαρκον,\nκαὶ ἀρεταῖς, ὑπερκοσμίως λάμψαντα,\nΣυμεῶνα τὸν ἰσάγγελον\nκαὶ θεοφόρον εὐφημήσωμεν·\nσὺν τούτῳ Ἰωάννην τὸν ἀοίδιμον,\nγεραίροντες ὡς ἄγγελον ἐν σώματι·\nὁμοῦ γὰρ ὑπὲρ ἡμῶν πρεσβεύουσι.\nΧαίροις παμμακάριστε Συμεών,\nὁ ἀπομωράνας, τῆς κακίας τὸν σοφιστήν·\nχαίροις Ἰωάννη, πολῖτα τῆς ἐρήμου,\nΠατέρες θεοφόροι, Ἀγγέλων σύσκηνοι.\n[ Λεοντίου Νεαπόλεως:\n«Ο Άγιος Συμεών\nο διά Χριστόν Σαλός»\n(Πρωτότυπο κείμενο, μετάφραση)·\nΓ. Μπουδούρης – Π. Γιαχαντζής,\nΚεφ. VI, σελ. 90–91.\nΕκδόσεις «Το Περιβόλι της Παναγίας»·\nΑναρτήθηκε από π. Δαμιανός στις 11:00 π.μ. Δεν υπάρχουν σχόλια:


Σε τι διαφέρει ο παρενδυσιακός φετιχισμός από τον τρανσεξουαλισμό;\nΟ παρενδυσιακός φετιχισμός αποτελεί μια σεξουαλική διαστροφή που αφορά και ετεροφυλόφιλα άτομα. Στην περίπτωση αυτή το άτομο εκφράζει την επιθυμία να φορά ρούχα του αντίθετου φύλου (για παράδειγμα, ένας άντρας μπορεί να θέλει να φορά γυναικείες μπότες ή γυναικεία εσώρουχα) προκειμένου να διεγερθεί ερωτικά και να έρθει σε ερωτική επαφή, πολλές φορές με άτομο του αντίθετου φίλου. Στην περίπτωση του παρενδυσιακού φετιχισμού το άτομο χρειάζεται αυτή τη διαδικασία αποκλειστικά για να διεγερθεί σεξουαλικά αλλά κατά τα άλλα δεν αμφισβητεί ή δεν έχει εσωτερικές συγκρούσεις σχετικά με τις συμπεριφορές και τους ρόλους που απορρέουν από το φύλο του. Συνήθως η ιδιαιτερότητα αυτή αποτελεί ένα «μυστικό» που το γνωρίζουν αποκλειστικά και μόνο οι ερωτικοί του σύντροφοι.\nΑντιθέτως, ο τρανσεξουαλισμός δεν είναι μια σεξουαλική διαστροφή αλλά εκφράζει τη σταθερή δυσφορία του ατόμου σχετικά με την ταυτότητα του φύλου του, την ταύτισή του με το άλλο φύλο και την επιθυμία του να γίνει αντίστοιχα άντρας ή γυναίκα. Σε αυτή την περίπτωση, η ένδυση με ρούχα του αντίθετου φύλου εντάσσεται μέσα στην καθημερινότητα του ατόμου και δεν αποτελεί απλά μια κατάσταση που χρησιμοποιείται για σεξουαλική διέγερση κατά την ερωτική πράξη. (Η εικόνα αποτελεί έργο του καλλιτέχνη Graca Martin).\nΥπάρχει «κατάλληλη» ηλικία για να ξεκινήσει κανείς το σεξ;\nΣεξουαλικές Δυσλειτουργίες: Η λήψη ιστορικού\nΗ λήψη ιστορικού αποτελεί το πρώτο σημαντικό στάδιο αντιμετώπισης μιας περίπτωσης σεξουαλικής δυσλειτουργίας καθώς μπορεί να συλλέξει, σε μια εικόνα, όλες τις πληροφορίες που χρειάζονται προκειμένου να κατανοηθούν τα αίτια αυτής και στη συνέχεια να προταθεί ένας αποτελεσματικός τρόπος αντιμετώπισης και θεραπείας. Αρχικά είναι σημαντικό να συλλεχθούν όλες οι πληροφορίες που αφορούν πρόβλημα/ σύμπτωμα που υφίσταται: πώς και πότε εκδηλώνεται, ποιες είναι οι σκέψεις, οι αντιδράσεις/ συμπεριφορές και τα συναισθήματα κατά τη διάρκεια εκδήλωσής του; Υπάρχουν περιπτώσεις στις οποίες παρατηρείται βελτίωση, χειροτέρευση ή μη εκδήλωση του προβλήματος και αν ναι πότε και υπό ποιες συγκεκριμένες συνθήκες; Επίσης, ποια είναι η αντίδραση της/ ου συντρόφου στο συγκεκριμένο πρόβλημα και πώς επηρεάζει τον ενδιαφερόμενο;\nΣτη συνέχεια, προχωράμε στη λήψη ενός λεπτομερούς ιστορικού περί της ερωτικής ζωής του ατόμου από την εφηβεία μέχρι σήμερα. Σε αυτό είναι σημαντικό να περιλαμβάνονται πληροφορίες που αφορούν τις σχέσεις του ατόμου (τρόπος γνωριμίας, διάρκεια, αίτια χωρισμού, περιστάσεις κατά τις οποίες μπορεί να είχε προκύψει εκδήλωση της σεξουαλικής δυσλειτουργίας κλπ.) και τις σεξουαλικές συνευρέσεις, ιδιαίτερα μάλιστα της πρώτης εμπειρίας σεξουαλικής επαφής.\nΗ λήψη ενός ιστορικού για τη σύσταση και τη δομή της οικογένειας προέλευσης είναι επίσης σημαντική, ιδιαίτερα μάλιστα όσον αφορά τις σχέσεις μεταξύ των μελών της οικογένειας, πιθανά αίτια συγκρούσεων κλπ. Ιδιαίτερα σημαντικές εδώ είναι οι πληροφορίες σχετικά με τις σχέσεις του γονεικού ζευγαριού αλλά και τον τρόπο με τον οποίο διαχειρίζονταν τα θέματα που αφορούσαν το σεξ. Πώς οι ίδιοι εκφράζονταν μεταξύ τους αλλά και τι απόψεις είχαν γι’ αυτά τα θέματα. Τι νοοτροπία ή αντιλήψεις είχαν οι ίδιοι αλλά και τα άλλα μέλη της οικογένειας αλλά και του ευρύτερου συγγενικού κύκλου για θέματα που αφορούσαν το σεξ;\nΤέλος, καταγράφονται και πληροφορίες που αφορούν ένα σύντομο ιστορικό υγείας του ασθενή, σε ιατρικό αλλά και ψυχολογικό επίπεδο: αν συντρέχουν άλλα προβλήματα υγείας που επηρεάζουν τη σεξουαλική υγεία του ατόμου, αν λαμβάνεται φαρμακευτική αγωγή ή άλλου τύπου θεραπεία, εάν έχει υπάρξει νοσηλεία κοκ.\nΜια γυναίκα θα πρέπει να ανησυχεί αν περνούν τα χρόνια και δεν έχει κάνει σεξ;\nΗ γυναίκα που βρίσκεται σε μια προχωρημένη ηλικία και δεν έχει ολοκληρώσει τη σεξουαλική επαφή ανησυχεί από μόνη της και σίγουρα δεν νιώθει επαναπαυμένη με αυτό το θέμα. Παράλληλα όμως νιώθει ότι δεν μπορεί να βρει και μια διέξοδο σε αυτό το θέμα και έτσι νιώθει ότι δεν είναι φυσιολογική κι ότι μειονεκτεί. Οι ταμπέλες αυτές, που την γεμίζουν άγχος και θλίψη, λειτουργούν ως επιπλέον ανασταλτικοί παράγοντες στην εξέλιξή της. Παράλληλα, όσο περισσότερο παρατείνεται η απόφαση της ολοκλήρωσης της σεξουαλικής επαφής, τόσο ο φόβος μεγεθύνεται και τόσο πιο δύσκολη φαίνεται η επίλυση του προβλήματος. Όπως έχει χαρακτηριστικά ειπωθεί: «Σαν να υψώνεται ένας τοίχος που δεν μπορείς να τον διαπεράσεις με τίποτα…». Για το λόγο αυτό, είναι σημαντική η αναζήτηση επαγγελματικής βοήθειας γιατί, σε πολλές περιπτώσεις, χρειάζεται απλά υποστήριξη και καθοδήγηση προκειμένου να γίνει μια νέα αρχή σπάζοντας τον συσσωρευμένο αρνητισμό και τις συνήθεις του παρελθόντος.


Προγνωστικά Ιταλίας Σαμπντόρια-Σπέτσια Ι Πρόταση Ι Ανάλυση\nΈχει μπλέξει στα χαμηλά η Σαμπντόρια, η Σπέτσια παλεύει με νύχια και με δόντια.\nΣαμπντόρια: Κακή παρουσία και δίκαιη ήττα με 3-1 εκτός έδρας από την Κάλιαρι, έμεινε αισίως για 4ο σερί ματς χωρίς νίκη, αμυντικά είναι πολύ ευάλωτη. Τραγική εντός έδρας με μόλις 2 βαθμούς σε 4 αγώνες, οριακά και σε ισοβαθμία είναι εκτός επικίνδυνης ζώνης. Τιμωρημένος ο Ντ΄ Αβέρσα, απόντες οι Τορεγκρόσα, Ντάμσγκαρντ, Βιέρα και Ιχατάρεν.\nΣπέτσια: Σπουδαία νίκη με ανατροπή 2-1 εντός έδρας επί της Σαλερνιτάνα, επέστρεψε έτσι στα θετικά αποτελέσματα, έχει όμως δεχθεί γκολ σε όλα τα παιχνίδια της φέτος. Εκτός έδρας έχει πάρει 4 βαθμούς σε 4 αγώνες, απέχει ένα βαθμό από την επικίνδυνη ζώνη.\nΠροϊστορία: 2-1-2 είναι το πρόσφατο μεταξύ τους ρεκόρ ανεξαρτήτως έδρας, με 5/5 αμφίσκορα και over.\nΕκτίμηση: Η Σαμπντόρια δεν έχει ίχνος σοβαρότητας και σταθερότητας, κάνει εύκολα τα παιχνίδια της ροντέο όσα βάλει και όσα φάει. Εξαιρετική φιλότιμη η Σπέτσια, που δίνει τη μάχη της, όμως έχει χαμηλό ταβάνι και αμυντικά μπάζει και αυτή εξίσου, κρατάμε σαν προγνωστικό το over στο 1,52 του pamestoixima.gr.\nΠρογνωστικά Ιταλίας Κάλιαρι - Σαλερνιτάνα


Αχτσιόγλου: Να προχωρήσουμε στο επόμενο βήμα της κοινωνικής ανάταξης | Anatropi News\nΑχτσιόγλου: Να προχωρήσουμε στο επόμενο βήμα της κοινωνικής ανάταξης\n«Το σχέδιο του ΣΥΡΙΖΑ για την επόμενη μέρα θα βοηθήσει να επεκταθούν και να εμβαθυνθούν οι κοινωνικές και οικονομικές κατακτήσεις, που είχαμε τα τελευταία χρόνια, και να προχωρήσουμε σε ένα επόμενο βήμα κοινωνικής ανάταξης», τόνισε η εκπρόσωπος Τύπου του ΣΥΡΙΖΑ – Προοδευτική Συμμαχία, Έφη Αχτσιόγλου, σε συνέντευξή της στο The Caller. gr\nΟ ρόλος του κοινωνικού κράτους, ανέφερε η κ. Αχτσιόγλου είναι «να διασφαλίσει ότι όλοι, ανεξαρτήτως εισοδήματος και καταβολών, θα μπορούν να έχουν τη δυνατότητα ίσων ευκαιριών και αυτό είναι που απορρίπτει ο κ. Μητσοτάκης με πολύ καθαρό τρόπο».\nΗ ΝΔ, όπως επισήμανε η κ. Αχτσιόγλου, «μιλάει καθαρά για μείωση δαπανών. Το ερώτημα είναι ποιες δαπάνες προτίθεται να μειώσει εάν αναλάβει τη διακυβέρνηση; Οι κρατικές δαπάνες είναι πολύ συγκεκριμένες: μισθοί, συντάξεις και πέντε μεγάλα κοινωνικά επιδόματα. Τι θα μειώσει; Ο ελληνικός λαός πρέπει να το ξέρει αυτό πριν ψηφίσει στις 7 Ιουλίου».\nΟ ΣΥΡΙΖΑ, υπογράμμισε, προσπάθησε να στήσει ένα κοινωνικό κράτος που δεν υπήρχε στον τόπο ούτε την περίοδο της ανάπτυξης. «Παραλάβαμε τον προϋπολογισμό της κοινωνικής αλληλεγγύης στα 700 εκατομμύρια και αυτή τη στιγμή είναι πάνω από 3 δισ. ευρώ. Μέσα σε χρόνια και μνημονιακής πειθάρχησης τετραπλασιάσαμε τον προϋπολογισμό της κοινωνικής αλληλεγγύης», σημείωσε. Τόνισε, επίσης, ότι θεσπίστηκαν το ΚΕΑ και το στεγαστικό επίδομα, έγιναν στοχευμένες πολιτικές για το παιδί, με οικογενειακά επιδόματα ορθολογικά και οργανωμένα για όλες τις οικογένειες, με τα σχολικά γεύματα, με βρεφονηπιακούς σταθμούς ώστε να στηριχτούν οι εργαζόμενες και οι άνεργες μητέρες.\nΑναφερόμενη στο ζήτημα των προσλήψεων στο Δημόσιο, υπογράμμισε ότι «ο κ. Μητσοτάκης λέει πολύ καθαρά 1 πρόσληψη για 5 αποχωρήσεις. Εμείς λέμε 1 πρόσληψη για 1 αποχώρηση. Αυτό που εφαρμόζουμε και σήμερα. Το 2019 είχαμε 9.000 αποχωρήσεις. Τούτο σημαίνει ότι η κυβέρνηση προχωρά σε 9.000 προσλήψεις εκπαιδευτικών, γιατρών, νοσηλευτικού προσωπικού κλπ, εκτός των 4.500 της Ειδικής Αγωγής που το διαπραγματευτήκαμε και καταφέραμε να βγει έξω από το γενικό σύνολο. Αν ίσχυε ο κανόνας του κ. Μητσοτάκη δεν θα μπορούσαμε να κάνουμε 9.000 προσλήψεις. Το 1 προς 5 είναι 1.500-1.800, ενώ η ΝΔ έχει ήδη δεσμευτεί για 1.300 προσλήψεις αστυνομικών, δηλαδή σημαίνει ότι εξανεμίζεται η δυνατότητα προσλήψεων».\nΓια το φορολογικό πρόγραμμα της ΝΔ δήλωσε ότι «το σχέδιο των λεγόμενων φοροελαφρύνσεων της ΝΔ είναι ένα σχέδιο χωρίς αντίκρισμα, με αναφορά στο αν θα συμφωνήσουν οι εταίροι κάποια στιγμή στο μέλλον και παραπομπή σε βάθος τετραετίας, ενώ για τη λιτότητα στο κοινωνικό κράτος είναι ισχυρές οι διαβεβαιώσεις. Επίσης, οι φοροελαφρύνσεις του κ. Μητσοτάκη, ακριβώς επειδή είναι οριζόντιες, τελικά ευνοούν περισσότερο τα ανώτατα εισοδηματικά κλιμάκια». Στον αντίποδα, το πρόγραμμα του ΣΥΡΙΖΑ περιλαμβάνει «στοχευμένες φοροελαφρύνσεις που ακουμπούν κυρίως τα μεσαία και χαμηλά εισοδήματα», τόνισε.\nΤέλος, για τις δηλώσεις του κ. Μητσοτάκη περί αυτοδυναμίας της ΝΔ ή περιπετειών για τη χώρα, η κ. Αχτσιόγλου υπογράμμισε ότι «εκβιάζει τον κόσμο, λέει στον ελληνικό λαό ότι “κοιτάξτε να δείτε, θα μπείτε σε περιπέτειες αν δεν με ψηφίσετε”, αυτό είναι μια εκβιαστική παρέμβαση του προέδρου της αξιωματικής αντιπολίτευσης. Η λαϊκή βούληση πρέπει να εκφραστεί καθαρά και είναι ο κυρίαρχος λαός αυτός που θα πει τι κάνουμε την επόμενη μέρα. Δεν θα το προεξοφλήσει ο κ. Μητσοτάκης, ούτε μπορεί να προεξοφλήσει τη βούληση του ελληνικού λαού, ούτε πρέπει με τέτοιους τρόπους να προσπαθεί να τον χειραγωγήσει. Δεν νομίζω ότι χειραγωγείται».\nTags: ΑΧΤΣΙΟΓΛΟΥ Κοινωνία συριζα\nΠατέρας Βαγγέλη Γιακουμάκη: Η πρόταση του εισαγγελέα δικαίωση για το παιδί μου (vid)\nΠολύνεκρο τροχαίο στην Αδριανούπολη


Green Voice 13: ΣΕΜΠΑΣΤΙΑΝ ΛΕΤΟ\nΗ ψηφοφορία για το ποια από τις φετινές μεταγραφές θα ωφελήσει περισσότερο τον Παναθηναϊκό τέλειωσε με νικητή τον Σεμπάστιαν Λέτο, με 61 ψηφους. Δεύτερος στις προτιμήσεις σας ήρθε ο Κατσουράνης με 46 ψήφους, τρίτος ο Μπίαρσμιρ με 10 ψήφους και ακολουθούν ο Σισέ με τον Καντέ από 5 ψηφους, ο Σεϊταρίδης με τον Μαχλελή από 2 ψηφους και με καμία ψήφο ο Μαρίνος. Για το νικητή ακολουθεί το παρακάτω μίνι αφιέρωμα.\nΌταν μια ομάδα θέλει να κάνει πρωταθλητισμό χρειάζεται παίκτες με ισχυρή προσωπικότητα και για αυτό το λόγο ο Παναθηναϊκός απέκτησε τον Σεμπάστιαν Λέτο, ο οποίος αν και νωρίς ακόμα δείχνει να αποτελεί την πιο επιτυχημένη μεταγραφή της ομάδας μας για τη φετινή σεζόν.\nO Σεμπάστιαν Λέτο ξεκίνησε την καριέρα του στη Lanus, όπου με τις καλές του εμφανίσεις έγινε το νέο απόκτημα της Liverpool. Δεν κατάφερε όμως να αγωνιστεί στην Αγγλία λόγω της έλλειψης άδειας εργασίας. Έχοντας ως δεδομένο ότι δεν μπορούσε να παίξει στην Αγγλία, αναγκάζεται να πάει ως δανεικός στον ολυμπιλαγό και το καλοκαίρι του 2009 υπογράφει 5ετες συμβόλαιο με τον Παναθηναϊκό μας, αφού έχει απορρίψει τους γαυρους. Η μεταγραφή του Λέτο στην ομάδα μας πιστώνεται στους χειρισμούς του Αντωνίου και θέτει ερωτήματα του τύπου αν θα μπορέσει ο Τεν Κάτε να διαχειριστεί σωστά τον ατίθασο χαρακτήρα του. Η απόκτηση του δημιουργεί ενθουσιασμό και ικανοποίηση στους πράσινους οπαδούς αλλά γκρίνια και σύγχυση στους ολυμπιλαγούς.\nΟ αργεντινός δείχνει ενθουσιασμένος από τον τρόπο λειτουργίας της ομάδας, την υποδοχή του από τους νέους συμπαίκτες του και η προσαρμογή του στην ομάδα δείχνει να είναι θέμα ημερών. Η προετοιμασία αρχίζει και ο Λέτο με τις περίτεχνες ενέργειες και τον απλό χαρακτήρα του κερδίζει τα πρώτα χειροκροτήματα των συμπαικτών του και κάνει τον Τεν Κάτε να τρίβει τα χεριά του από ικανοποίηση. Ο Τεν Κάτε με την εμπειρία του κερδίζει το στοίχημα αφού διαχειρίζεται τον αργεντινό με τον καλύτερο τρόπο, δίνοντας του ελευθερία κινήσεων στο γήπεδο, εμπιστοσύνη στις κινήσεις του και προσαρμόζει το παιχνίδι του στον τρόπο ανάπτυξης της ομάδας.\nΑπό τις πρώτες μέρες του στον Παναθηναϊκό, δείχνει ποσό πολύ γουστάρει την ομάδα και πόση δίψα έχει για διακρίσεις με την φανέλα του Παναθηναϊκού, δικαιώνοντας έτσι τη διοίκηση για την επιλογή του. Με την προσθήκη του Λέτο στο αριστερό άκρο της επίθεσης όλοι καταλαβαίνουμε ποσό πολύ έλειπε ένας τέτοιος παίκτης τόσα χρόνια από τον Παναθηναϊκό. Από την εποχή του Ροτσα μέχρι σήμερα πιστεύω ότι πολλοί παίκτες μας προσπάθησαν να καλύψουν τη θέση αυτή αλλά κανένας δεν τα κατάφερε, με τελευταίο παράδειγμα τον Ίβανσιτζ προς δικαίωση του Τεν Κάτε.\nΟ Λέτο είναι ποδοσφαιριστής φαινόμενο για τα ελληνικά γήπεδα, παίκτης τον οποίο χαίρεσαι να βλέπεις να παίζει μπάλα. Με τις περίτεχνες ενέργειες του προσφέρει θέαμα και ουσία στην ομάδα μας και πονοκέφαλο στους αντίπαλους μας. Κάθε ενέργεια του αργεντινού ξεσηκώνει την εξέδρα, αφου διαθέτει ποικιλία κινήσεων, άψογο κοντρόλ της μπάλας, τέλεια ντρίμπλα, σέντρα ακριβείας και έφεση στο σκοράρισμα. Είναι παίκτης με στυλ, μπαλαδόφατσα και στο χέρι του είναι να γίνει ηγέτης για την ομάδα μας.\nΟ Σεμπάστιαν στο ντεμπούτο του σε επίσημο αγώνα με την πράσινη φανέλα έδειξε ποσό μεγάλος παίκτης είναι εκμεταλλευόμενος άριστα την ελευθερία που του έδωσε ο προπονητής του όταν πάτησε περιοχή και σκόραρε το πρώτο του γκολ με το τριφύλλι στην κάρδια. Μέσα από έξαλλους πανηγυρισμούς, ο Λέτο γίνεται αμέσως σύνθημα στα χείλη των οπαδών "σας γαμαει ο Λέτο" και κάνουν τον αργεντινό να το απολαμβάνει.\nΟι επιδόσεις του Λέτο με την πράσινη φανέλα έχουν παίξει μεγάλο ρολό για το 4χ4 στο πρωτάθλημα, όπου μαζί με τον Κατσουρανη έχουν δώσει ποιότητα και βαθμούς στην ομάδα μας και και την έχουν φέρει την στην κορυφή. Στους τέσσερις πρώτους αγώνες του πρωταθλήματος έχει βάλει 3 γκολ και είναι πρώτος σκόρερ, αλλά και η συνολική του προσφορά μέσα στο παιχνίδι είναι εντυπωσιακή και θέτει τις βάσεις για ανάλογη συνεχεία. Οι επιδόσεις του στην Ευρώπη είναι εξίσου καλές όπου έχοντας βάλει ένα πανέμορφο γκολ αλλά και με πολλές ωραίες προσπάθειες δικαία έχει κερδίσει την αγάπη του κόσμου.\nΣύμφωνα με τον Ρότσα, ο Λέτο είναι τηλεοπτικός τύπος. Ο Τεν Κάτε βλέπει στο πρόσωπό του τον ηγέτη της αριστερής πλευράς και όλοι στον Παναθηναϊκό στάζουν μελί για τις περίτεχνες ενέργειές του καθώς ο κόσμος δεν στάματα να τραγουδά το όνομα του. Ο ίδιος κραταει χαμηλούς τόνους και κάθε μέρα προσπαθεί να γίνει ακόμη καλύτερος γιατί δείχνει να ξέρει πως μπορεί να δώσει ακόμα περισσότερα . Σίγουρα ακόμη δεν έχει βγάλει στο γήπεδο το 100% των δυνατοτήτων του - χρειάζεται χρόνο και προσπάθεια να γίνει καλύτερος παρόλο που τα πρώτα δείγματα είναι εντυπωσιακά.\nΜέσα από την αναφορά όλων των θετικών στοιχείων θα ήταν άδικο να μην αναφέρω και τα αρνητικά στοιχειά του αργεντινού από τα όποια κάποια από αυτά ελπίζουμε να μην βγουν ποτέ στην επιφάνεια. Ο Λέτο ως γνήσιος αργεντινός περά από το πλούσιο ταλέντο του δεν παύει να είναι αρκετά νευρικός και ατίθασος ως χαρακτήρας και σίγουρα χρειάζεται κάποια ιδιαίτερη μεταχείριση. Πολλές φορές ξεχνιέται μέσα στο γήπεδο κάνοντας κατάχρηση της ντρίμπλας με αποτέλεσμα να χάνει την ουσία, χρειάζεται να έχει μεγαλύτερη διάρκεια στο παιχνίδι και να βελτιώσει την σέντρα του. Πιστεύω το τεχνικό επιτελείο τα γνωρίζει όλα αυτά και έχει τους τρόπους να τον βελτιώσει από την στιγμή που και ο αργεντινός δείχνει αρκετά προσηλωμένος και εργατικός στις ανάγκες της ομάδας. Ένα αρνητικό-θετικό στοιχειό επίσης είναι ότι την προηγούμενη σεζόν έπαιζε για τους γαυρους , στοιχειό το όποιο ήδη τους έχει πονέσει φορώντας την πράσινη φανέλα αλλά θα τους πονέσει ακόμα περισσότερο όταν κάνει πράξη το ‘’σας γαμαει ο Λέτο’’, απ’ αυτόν εξαρτάται…\nΦτάνοντας στο τέλος του αφιερώματος, θα ήθελα να επισημάνω τι θέωρώ πιο σημαντικό σχετικά με το Λέτο και ότι έχει δείξει μέχρι σήμερα. Μου αρέσει που από την πρώτη μέρα που φόρεσε την πράσινη φανέλα δεν έχει σταματήσει να αναφέρεται στο πόσο γουστάρει που παίζει στον Παναθηναϊκό. Μου αρέσει που είναι μαχητής, έχει πάθος, γουστάρει την ομάδα και δείχνει να έχει τη διψά του πρωταθλητή. Αλλά περισσότερο απ' όλα, γουστάρω το γεγονός ότι έχει δέσει με την εξέδρα και με αυτό τον τρόπο κάνει το σύνθημα "σας γαμαει ο Λέτο" να ακούγεται πιο δυνατά.\nΑναρτήθηκε από El Loco στις 18:33


Κώστας Καραμανλής: Έξοδος σε ταβέρνα στη Μακρακώμη\n08/09/2020, 13:15 3\nΚατά την επιστροφή του από εκδρομή στην περιοχή της Λίμνης Πλαστήρα\nΣτη Μακρακώμη βρέθηκε το μεσημέρι της Δευτέρας ο πρώην πρωθυπουργός και πρόεδρος της ΝΔ Κώστας Καραμανλής. Επιστρέφοντας στην πρωτεύουσα από την περιοχή της Καρδίτσας ο Κώστας Καραμανλής σταμάτησε και γευμάτισε με φίλους στην ταβέρνα «Κολοτούμπας».\n«Απλός άνθρωπος, καταδεκτικός» ήταν τα λόγια του ιδιοκτήτη Νίκου Παπαθεοδώρου στο Ilamia.gr που θεώρησε ιδιαίτερη τιμή την επίσκεψη του Κώστα Καραμανλή και την ευκαιρία να τον περιποιηθεί.\nΔημοσιεύτηκε από Κολοτούμπας Ταβέρνα στις Δευτέρα, 7 Σεπτεμβρίου 2020\nΤις προηγούμενες ημέρες ο πρώην πρωθυπουργός βρέθηκε στην περιοχή της Λίμνης Πλαστήρα προσκεκλημένος του πρώην υφυπουργού Σπύρου Ταλιαδούρου.\nΟι κ.κ. Καραμανλής και Ταλιαδούρος μαζί με τον πρώην υπουργό Ανδρέα Λυκουρέντζο πραγματοποίησαν περιπάτους σε εξαιρετικού φυσικού κάλλους διαδρομές ενώ επεσκέφθησαν την Ιερα Μονή του Αγίου Παντελεήμονος και την Ιερα Μονή Παναγίας Πελεκητής.\nΤι πράγμα και αυτό να φωτογραφίζεται στις ταβέρνες ? Έγινε πρωθυπουργός για 3 χρόνια κσι μετα λακισε . Θα γράψει και κάνα βιβλίο αργότερα και άντε γεια σας.\nΤρισάθλιο πράγμα. Δεν έβγαλε ΜΊΑ δραχμη με την αξία του. Μια ζωή χαμένη αλλά μια ζωή που πήρε στο λαιμό της εκατομμύρια άλλων ζωών.\nΔεν έχει καταλάβει ΑΚΟΜΑ ότι από τότε που μας βούλιαξε, φωτογραφιζεται σε ταβέρνες!!!


Πορτοκάλι: αφορμή για ατασθαλίες - TLIFE\nΗΟΜΕ Fitness Υγεία Πορτοκάλι: αφορμή για ατασθαλίες\n10.05.2010 | 10:54\nΠορτοκάλι: αφορμή για ατασθαλίες\nΝέα αμερικάνικη έρευνα ανακάλυψε πως ένα ποτήρι φυσικού χυμού πορτοκάλι μαζί με όλες εκείνες τις junk λιχουδιές του fast food μπορεί να βοηθήσει τον οργανισμό. Εξουδετερώνει την καούρα και το φούσκωμα που προκαλεί το ανθυγιεινό φαγητό και προστατεύει τα αιμοφόρα αγγεία.\nΗ έρευνα ζήτησε από 3 ομάδες των 10 ανδρών ηλικίας από 20 έως 40 ετών να πάρουν ένα πρωινό πλούσιο σε λιπαρά και υδατάνθρακες και πρωτεΐνες. Η μία ομάδα συνόδευσε το πρωινό της με στυμμένο φυσικό χυμό πορτοκάλι, ενώ οι άλλες δύο κατανάλωσαν κάποιο αναψυκτικό ή νερό. Η ανάλυση των αιματολογικών εξετάσεων πριν και μετά το γεύμα ήταν ενδεικτική των ευεργετικών επιδράσεων του πορτοκαλιού. Το πορτοκάλι συνέβαλε επίσης στην συγκράτηση μιας τιμής της ινσουλίνης στο αίμα, πράγμα που δείχνει πως μπορεί να βοηθήσει και στην πρόληψη του διαβήτη.


Αρχική » Χονδρική / Franchise\nΗ επιχειρηματική ομάδα της Nexxton e-cig στη Θεσσαλονίκη αποτελεί μια από τις μεγαλύτερες προμηθεύτριες εταιρείες ηλεκτρονικών τσιγάρων, υγρών αναπλήρωσης και αξεσουάρ.\nΠροσπαθώντας να είμαστε ανάμεσα στους καλύτερους προμηθευτές Ηλεκτρονικών τσιγάρων, υγρών και αξεσουάρ, στοχεύουμε στην έγκυρη ενημέρωση και την προμήθεια της αγοράς και των Πελατών μας, με την πλέον σύγχρονη τεχνολογία και τις καινοτόμες τάσεις που εξελίσσονται στην παγκόσμια ατμιστική κοινότητα.\nΗ εξέλιξη της εισαγωγικής - εμπορικής μας εταιρείας στον τομέα του Ηλεκτρονικού Τσιγάρου, προέκυψε μέσα από τα προσωπικά βιώματα των μελών της και την κατανόηση του ευεργετικού ρόλου που αυτό μπορεί να πετύχει.\nH Nexxt-on διαθέτει online σύστημα παραγγελιών με στόχο την καλύτερη δυνατή εξυπηρέτησή σας.\nΓιατί να συνεργαστείτε με την Nexxt-On Ecig;\nΔεδομένης της πολυετούς πείρας και παρουσίας μας στην αγορά, έχουμε καταφέρει να αναπτύξουμε μακροχρόνιες σχέσεις με τους κορυφαίους κατασκευαστές του εξωτερικού. Η εταιρεία μας συνεργάζεται άμεσα με κορυφαίους κατασκευαστές σε όλο τον κόσμο για να προσφέρει τα τελευταία και πιο αξιόπιστα προϊόντα ηλεκτρονικών τσιγάρων που διατίθενται σήμερα.\nΤο καλύτερο από όλα, για οποιαδήποτε πρόβλημα αντιμετωπίσετε, μπορείτε απλά να επικοινωνήσετε με την ομάδα εξυπηρέτησης και υποστήριξης!\nΓίνετε μέλος της «οικογένειας» Nexxt-On\nΗ Nexxt-On προσφέρει ένα κορυφαίο πρόγραμμα κατάρτισης, με συνεργασία δίπλα σε έμπειρους επαγγελματίες ώστε να κατανοήσουν πραγματικά την επιχείρηση. Μέχρι το τέλος της εκπαίδευσής σας, θα έχετε μυηθεί στον συναρπαστικό χώρο των ηλεκτρονικών τσιγάρων και θα είστε έτοιμοι να ανοίξετε το πρώτο σας κατάστημα.\nΗ δουλειά μας βέβαια δεν τελειώνει όταν αγοράσετε το πρώτο σας franchise. Στην πραγματικότητα, η δουλειά μας έχει μόλις αρχίσει. Σας υποστηρίζουμε από τη στιγμή που θα δείξετε ενδιαφέρον και συνεχίζουμε σε όλη τη διαδρομή, όχι μόνο μέχρι την ημέρα που θα ξεκινήσετε την επιχείρησή σας αλλά και κάθε μέρα μετά από αυτό, ώστε να διασφαλίσετε ότι θα παραμείνει επιτυχής. Γίνετε μέλος της οικογένειας Nexxt-On και θα βιώσετε την ικανοποίηση του να είστε το αφεντικό του εαυτού σας, απολαμβάνοντας τα οφέλη που έχει το να είστε το μέρος ενός franchise με ανθρώπους που γνωρίζετε και εμπιστεύεστε.\nΕίστε έτοιμοι να ξεκινήσετε; Στείλτε το μήνυμά σας στην φόρμα επικοινωνίας ή καλέστε μας στο 2314 000 620.\nΕπιτρέψτε μας να εξετάσουμε τα στοιχεία σας εντός 24ώρου και θα επικοινωνήσουμε μαζί σας.


 Home  ΑΡΘΡΑ  ΕΙΔΗΣΕΙΣ  ΘΡΗΣΚΕΙΑ  Η ΕΛ.ΑΣ έκανε ελέγχους στους ναούς σήμερα το πρωί λες και ήταν γιάφκες ..Η εμπειρία που έζησε ο Σεβ. Δράμας Παύλος και η απάντηση του στους αστυνομικούς\nΤο είδαμε και αυτό ή μάλλον ζήσαμε να το δούμε! Το πρωί σήμερα αστυνομικά οχήματα, εκτελώντας προφανώς εντολές ανωτέρων τους, πραγματοποιούσαν ελέγχους σε ναούς της ελληνικής επικράτειας για να διαπιστώσουν αν οι ναοί είχαν τηρήσει τον περιορισμό που επιβάλλουν τα μέτρα εξαιτίας του κορονοϊού.\nΠολλές Εκκλησίες λειτούργησαν εφαρμόζοντας το κεκλεισμένων των θυρών αλλά δέχθηκαν την επίσκεψη αστυνομικών.\nΜάλιστα υπήρξαν περιπτώσεις που ενώ οι θύρες των ναών ήταν κλειστές, χτύπησαν για να ελέγξουν τί γίνεται και ποιος λειτουργεί!\nΧαρακτηριστικό είναι το επεισόδιο που δημιουργήθηκε στην Δράμα κατά το οποίο ο Σεβ. Δράμας Παύλος – διακριτικός και καθόλου προκλητικός Ιεράρχης σε όλη αυτή την κρίση αλλά με ανδρεία συμπεριφορά και με λόγο που σπάει κόκκαλα- δέχθηκε την επίσκεψη αστυνομικών στον παλιό Μητροπολιτικό ναό της Δράμας όπου είχε πάει να λειτουργήσει σεμνά και ταπεινά, με τρεις ακόμη ανθρώπους: δύο κληρικούς του και τον ιεροψάλτη.\nΈκρουσαν οι αστυνομικοί την θύρα του ιστορικού ναού κατά την διάρκεια της Εωθινής λειτουργίας και τους άνοιξε ο ιερεύς. Ο Σεβ. Δράμας εμφανίστηκε μέσα στον άδειο απο πιστούς ναό, στην Ωραία Πύλη και ενώ ενεδύετο ακόμη τα άμφιά του και ρώτησε τους αστυνομικούς:\n– Τι συμβαίνει παιδιά;\nΑυτοί κάτι πήγαν να ψελλίσουν αλλά ο Σεβ. Δράμας τους απάντησε:\n– Καλά, καλά παιδιά! Ελάτε να με συλλάβετε αφού τελειώσω την θεία λειτουργία.\nΚαι είπε στον ιερέα να ξανακλείσει την πόρτα του ναού και έτσι συνέχισαν!\nΣυνομιλώντας για το επεισόδιο αυτό με τον Σεβ. Δράμας μας είπε εμφανώς στενοχωρημένος και προβληματισμένος:\n– Το ότι θα φτάναμε στο σημείο να έρχονται αστυνομικοί με τα αστυνομικά οχήματα να μας ελέγξουν αυτό δεν περίμενα ότι θα το ζήσω ως Ορθόδοξος Ιεράρχης στην Ελλάδα!\nΌπως μάθαμε παρόμοιοι έλεγχοι απο αστυνομικούς έγιναν και σε πολλούς ακόμη ναούς προκαλώντας τους ιερείς και δημιουργώντας αρνητικά συναισθήματα.\nΥπάρχουν πληροφορίες ότι τα παράνομα υπόγεια τεμένη που υπάρχουν στην Αττική δέχονται τους πιστούς τους ανενόχλητα οι οποίοι συγκεντρώνονται ακολουθώντας την τακτική της σειράς ένας- ένας και χωρίς να διενεργούνται έλεγχοι από την αστυνομία.\nΤέλος τραγικό ήταν το θέαμα σήμερα να λειτουργούν οι Μητροπολίτες μας σε όλη την επικράτεια και εκτός απο τις δυο επίσημες τηλεοπτικές αναμεταδόσεις απο την ΕΡΤ και τον ΑΝΤ1 να έχουμε επιμέρους αναμεταδόσεις απο τοπικά κανάλια και απο το διαδίκτυο με κηρύγματα και ομιλίες, παρά την απαγόρευση της Συνόδου.\nΚαι μπορεί αυτή η πολυφωνία να δείχνει το Συνοδικό σύστημα που έχουμε- κάθε Μητρόπολη και μια διαφορετική φωνή- αλλά παράλληλα αποκαλύπτει τη γύμνια της Εκκλησίας μας και την πνευματική μας ένδεια.


Πλήθος Ελλήνων και Ουκρανών Ορθοδόξων προσευχήθηκαν στη Βοστώνη για την κατάπαυση του πολέμου - ΕΚΚΛΗΣΙΑ ONLINE\nΠλήθος Ελλήνων και Ουκρανών Ορθοδόξων προσευχήθηκαν στη Βοστώνη για την κατάπαυση του πολέμου\nΤρίτη, 15 Μαρτίου 2022 20:15\nΑρχική » ΝΕΑ » Πλήθος Ελλήνων και Ουκρανών Ορθοδόξων προσευχήθηκαν στη Βοστώνη για την κατάπαυση του πολέμου\nΒΟΣΤΩΝΗ. Πλήθος Ελλήνων και Ορθοδόξων Ουκρανών γέμισε τον Ορθόδοξο Ουκρανικό Ναό της Βοστώνης στο προάστιο Jamaica Plain της Βοστώνης και ανέπεμψαν θερμές ευχές και προσευχές για την κατάπαυση του πολέμου ενάντια στον ένθεο και αθώο Ορθόδοξο Ουκρανικό Λαό από τον Πρόεδρο της Ρωσίας Βλαδίμηρο Πούτιν.\nΤο εσπέρας της Κυριακής της Ορθοδοξίας τελέστηκε πανορθόδοξος Εσπερινός χοροστατούντος του Μητροπολίτη Βοστώνης Μεθοδίου, με την κανονική άδεια και ευλογία του Μητροπολίτη Αντωνίου της Ουκρανικής Ορθόδοξης Εκκλησίας Αμερικής και με τη συμμετοχή είκοσι δύο ιερέων από την μείζονα περιοχή της Βοστώνης, η πλειάδα των οποίων προερχόταν από τη Μητρόπολη Βοστώνης.\nΣτην ομιλία του ο Μητροπολίτης Μεθόδιος ανάμεσα στα άλλα ανέφερε πως «συγκεντρωθήκαμε απόψε για να γιορτάσουμε την Κυριακή της Ορθοδοξίας. Για να γιορτάσουμε τον θρίαμβο του αληθινού και τεκμηριωμένου δόγματος ενάντια στο λάθος και την αίρεση τα οποία απείλησαν τα θεμέλια της Εκκλησίας αναρίθμητες φορές. Γιορτάζουμε την νίκη της Ορθόδοξης σκέψης κεκαθαρμένης στο χωνευτήρι της ιστορίας».\nΣε άλλο σημείο είπε πως «γιορτάζομε την αναστήλωση των ιερών εικόνων ως μοναδικών χαρακτηριστικών της Ορθόδοξης ευσέβειας και πίστης. Δεν συγκεντρωθήκαμε προκειμένου να ασχοληθούμε με έναν συναισθηματικό χαιρετισμό του παρελθόντος. Η Ορθόδοξη Πίστης μας δεν είναι ένα απομεινάρι των περασμένων αιώνων, αλλά μία πρόκληση για μας να μαρτυρήσουμε την αλήθεια στους δικούς μας καιρούς».\nΟ Μητροπολίτης Μεθόδιος υπογράμμισε πως «η Ορθοδοξία είναι η Εκκλησία του Χριστού. Προδομένη. Καταδικασμένη. Σταυρωμένη, αλλά πάντοτε Αναστημένη διά μέσου των αιώνων. Δεν είναι η Ορθοδοξία προδομένη, καταδικασμένη και σταυρωμένη στους καιρούς μας; Φοβάμαι πως έχομε ελάχιστο λόγο να θριαμβολογούμε αυτές τις μέρες για την Ορθοδοξίας καθώς βλέπουμε Ορθοδόξους να σκοτώνουν Ορθοδόξους…Που έχομε Πατριάρχες οι οποίοι δεν είναι σε κοινωνία μεταξύ τους.\nΠριν τρεις εβδομάδες η Ρωσία ξεκίνησε μία άδικη και βίαιη εισβολή στην Ουκρανία. Συγκεντρωθήκαμε απόψε για προσευχηθούμε για τη ζωή όλων εκείνων των ανθρώπων που έχουν τραυματισθεί από αυτή την κτηνώδη επίθεση. Οι επιπτώσεις αυτής της ανθρωπιστικής τραγωδίας έχουν γίνει αισθητές σ’ ολόκληρη την Ουκρανία και πραγματικά σ’ ολόκληρο τον κόσμο. Γινόμαστε μάρτυρες μιας υπερμεγέθους τραγωδίας ανθρώπινου βασανισμού. Θρηνούμε ιδιαίτερα τον θάνατο αθώων παιδιών».\nΤόνισε ότι «απόψε αναπέμπουμε προσευχές για ολόκληρο τον Ουκρανικό Λαό. Για εκείνους τους πιστούς της Ορθόδοξης Ουκρανικής Εκκλησίας και για εκείνους της Ουκρανικής Ορθόδοξης Εκκλησίας υπό το Πατριαρχείο της Μόσχας. Προσευχόμαστε για τους Ουκρανούς Καθολικούς και τις κοινότητες των Εβραίων Ουκρανών. Για εκείνους οι οποίοι ανήκουν σε κάποια Θρησκεία και εκείνους που δεν έχουν Θρησκεία. Για όλους που βρίσκονται σε τρομερές περιστάσεις του πολέμου.\nΚαθώς παρακολουθούμε τις ειδήσεις στην τηλεόραση εμπνεόμαστε από το απίστευτο κουράγιο του Ουκρανικού Λαού, ο οποίος αντιμετωπίζει το τρομερή επίθεση με ανδρεία. Εμπνεόμαστε από την γενναιότητα χιλιάδων αδελφών Ρώσων οι οποίοι διακινδυνεύουν την ελευθερία τους και ίσως και τη ζωή τους καθώς διαμαρτύρονται γι’ αυτή την απρόκλητη βάρβαρη επίθεση».\nΣυνάντηση Όλγας Γεροβασίλη και Γιάννη Αμανατίδη με το Δ.Σ. του Ιερού Συνδέσμου Κληρικών ΕλλάδοςΗ εξομολόγηση του Νταβέλη (ένα άκουσμα για τον παπα-Νικόλα Πλανά από την έδρα της Θεολογικής του Πανεπιστημίου Αθηνών)\nΔΙΔΑΚΤΙΚΗ ΙΣΤΟΡΙΑ: «Η προσευχή του βατράχου με τον άγιο Παΐσιο», μια ξεχωριστή διδακτική ιστορία του Επισκόπου Μαυροβουνίου Αμφιλοχίου Ράντοβιτς.


Προηγούμενη Εκδηλώσεις – Πολιτιστικοί Σύλλογοι\n2020-03-02\t2 Μαρτίου\t - 2020-09-27\tNow\n2 Μαρτίου- 09:00 - 17:00\nΚαθαρά Δευτέρα στην Καισαρειά\nΑπό νωρίς το πρωί στον χώρο της Παναγίας ( εξωκλήσι – παραλίμνιος χώρος). Γλέντι με διανομή νηστίσιμης φασολάδας, το παραδοσιακό "ΞΙΑΦΙ" και άλλων νηστίσιμων προϊόντων, όλα δωρεάν. Σας περιμένουμε όλους με χαρά, να πετάξουμε μαζί τους χαρταετούς και να διασκεδάσουμε!!! Σε περίπτωση βροχής η εκδήλωση θα μεταφερθεί στο Πολιτιστικό κέντρο Καισαρειάς!!!\n7 Μαρτίου- 21:00 - 23:30\nΧορός Άνω Αποστόλων\nΘέατρο Δειλινάς Κιλκίς\nΟ Πολιτιστικός Σύλλογος Άνω Αποστόλων σας προσκαλεί στον χειμερινό χορό του που διοργανώνει στο Θέατρο Δειλινά!! Είσοδος 15€ με φαγητό και απεριόριστο ποτό!!!\n8 Μαρτίου- 13:30 - 23:30\nΕτήσιος Χορός – Ένωση Ποντίων (Πειραιώς-Κερατσινίου-Δραπετσώνας)\nΗ Ένωση Ποντίων Πειραιώς-Κερατσινίου-Δραπετσώνας σας προσκαλεί στον ετήσιο χορό του.Στις 8-3-20 στη 13.30!!\n14 Μαρτίου- 19:30 - 23:30\nΧορός – Σύλλογος Ποντίων Μόντρεαλ\nΟ Σύλλογος Ποντίων Μόντρεαλ σας προσκαλεί στον χορό του στις 14-3-20 και ώρα 7.30\n14 Μαρτίου- 21:00 - 23:30\nΕτήσιος Χορός Ένωσης Νησιωτών Αγ. Αναργυρων – Καματερού\nΑίθουσα Νεφέλη- Ελληνικόν catering-Πάρνηθα\tΠάρνηθος 402, Αττική\nΜε μεγάλη μας χαρά σας προσκαλούμε όλους να περάσουμε μια όμορφη νησιώτικη βραδιά παρέα με τους ΠΟΛΥΧΡΟΝΗ & ΓΙΩΡΓΟ ΚΟΡΡΕ και τους ΛΕΥΤΕΡΗ & ΓΙΑΝΝΗ ΜΠΑΦΑΛΟΥΚΟ. Πώληση εισιτηρίων από Ένωση Νησιωτών Αιγαίου-Φίλοι Παραδοσιακών Χορών Αγ. Αναργύρων - Καματερού\n22 Μαρτίου- 13:30 - 23:30\nΕτήσιος Χορός Σύλλογος Κρητών Ωραιοκάστρου\nRose Garden Ωραιόκαστρο\nΟ Σύλλογος Κρητών Ωραιοκάστρου και Φίλων ''Ο Ερωτόκριτος'' σας προσκαλεί στον ετήσιο χορό του.\n22 Μαρτίου- 14:00 - 23:30\nΠανόραμα Βεροιας\tΛ.Πορφύρα 1, Βέροια\n5ο Σεμινάριο Παραδοσιακών Χορών Ρουγκάτσια - Καρδίτσα - Κάλυμνος Εισηγητές: Κοκκινίδης Αντώνης, Σιδέρη Αθηνά, Τσιάρας Αχιλλέας Περισσότερες πληροφορίες: Ασβεστάς Βασίλειος email: asvestasb@yahoo.gr Tηλ: 6976969767\n28 Μαρτίου- 21:30 - 23:30\n40 Χρόνια Κρήτες Αγίου Δημητρίου\nΚηφισού 40 , Αθήνα\nΣας προσκαλούμε στον ετήσιο Χορό του Συλλόγου μας που είναι αφιερωμένος στα 40 χρόνια της ύπαρξης του. Μια βραδιά αφιερωμένη σε όλους στήριξαν και συνεχίζουν να στηρίζουν την όμορφη αυτή παρέα. Θα μας διασκεδάσουν οι Κουνάληδες.\n29 Μαρτίου- 13:30 - 23:30\nΧορός Ένωσης Ποντίων Καλαμαριάς\nΗ Ένωση Ποντίων Καλαμαριάς σας προσκαλεί στην εκδήλωση που διοργανώνει στις 29-3-20.\n25 Απριλίου- 21:00 - 23:30\n6oς Ετήσιος Χορός\nRose Garden\tΘεσσαλονίκη\nΟ Σύλλογος Κρητών Βρακοφόρων Μακεδονίας σας προσκαλεί στον ετήσιο χορό του με τους Γιώργο Φραντζεσκάκη Γιώργο Στρατάκη & το συγκρότημα τους. Προπώληση εισιτήριων στα γραφεία του Συλλόγου


Στους 1.635 οι νεκροί σε 24 ώρες – e-volos\nΣτους 1.635 οι νεκροί σε 24 ώρες\nΠρώτη καταχώρηση: Σάββατο, 9 Μαΐου 2020, 04:08\nΟι ΗΠΑ κατέγραψαν χθες 1.635 επιπλέον θανάτους εξαιτίας της πανδημίας του νέου κορωνοϊού μέσα σε ένα 24ωρο, αυξάνοντας τον συνολικό απολογισμό στη χώρα σε 77.178 νεκρούς, σύμφωνα με την καταμέτρηση του πανεπιστημίου Τζονς Χόπκινς.\nΑυτοί οι επιπλέον θάνατοι καταγράφηκαν έως τις 20:30 της Παρασκευής από την ίδια ώρα την προηγουμένη, σύμφωνα με τα δεδομένα του πανεπιστημίου. Στις ΗΠΑ καταμετρώνται πλέον πάνω από 1,28 εκατομμύρια επιβεβαιωμένα κρούσματα μόλυνσης (+29.079 σε 24 ώρες). Σχεδόν 200.000 άνθρωποι έχουν θεραπευθεί.\nΟι ημερήσιοι απολογισμοί θανάτων δεν έχουν πέσει κάτω από το φράγμα των 1.000 από την 1η Απριλίου. Αφού κατέγραψαν πάνω από 3.100 θανάτους σε 24 ώρες περί τα μέσα του προηγούμενου μήνα, οι ΗΠΑ παραμένουν σε ένα «πλατό», ένα πολύ υψηλό επίπεδο θανάτων εξαιτίας της πανδημίας, από το οποίο δυσκολεύονται να κατέβουν.\nΤελευταία ενημέρωση: Σάββατο, 9 Μαΐου 2020, 04:08\nΑκόμη και σήμερα επενδύει στο μίσος και τον διχασμό\nΑυτά είναι τα πιο συχνά λάθη που κάνουμε όταν βουρτσίζουμε τα δόντια μας


Έτσι θα έπρεπε να είναι τα ηλεκτρικά πόλης - Caroto.gr\nΚύρια σελίδα/ΑΡΘΡΑ/ΕΠΙΚΑΙΡΟΤΗΤΑ/NEA/Έτσι θα έπρεπε να είναι τα ηλεκτρικά πόλης\nΤα κινεζικά ηλεκτρικά E300 και E300 Plus θα μπορούσαν να κάνουν πάταγο στην Ευρώπη αφού στην Κίνα κοστίζουν κάτω από 10.000 ευρώ.\nΤα ηλεκτρικά είναι για την πόλη. Για αυτό θα πρέπει να είναι μικρά και με λογική τιμή πώλησης. Δε λέω να κοστίζουν κάτω και από τις 9.000 ευρώ που έχουν τα E300 και E300 Plus, αλλά ηλεκτρικά city-cars με μία τιμή περίπου στα 15.000 ευρώ θα είχαν μεγάλο νόημα και προφανώς εμπορική απήχηση.\nΑυτά τα ηλεκτρικά city-cars θα μπορούσαν να είναι όπως τα E300/ E300 Plus με μπαταρία 31,9 kWh και αυτονομία πάνω από 300 χιλιόμετρα (NEDC). Υποστηρίζουν ταχυφόρτιση DC και γεμίζουν σε μία ώρα στο 80% της μπαταρίας τους, ενώ σε οικιακή πρίζα χρειάζονται 15 ώρες.\nΣτο πίσω μέρος υπάρχει ένα ηλεκτρικό μοτέρ 40 kW (54 PS) με ροπή 150 Nm και με τελική στα 100 χλμ./ώρα. Οι διαφορές ανάμεσα στα δύο αυτοκινητάκια εντοπίζονται στο μέγεθος και στον αριθμό των επιβατών. Το E300 έχει μήκος 2,62 μέτρα και χωρά δύο ή τρεις επιβάτες, ενώ το E300 Plus έχει μήκος 2,89 μέτρα και τετραθέσια διάταξη. Ενδιαφέρον…\ncity car E300 Plus Ε300 ηλεκτρικό αυτοκίνητο Κίνα


Wallpaper Κινουμενο καταρρα\nWallpaper Κινουμενο καταρρα (Κινουμενα wallpapers)\nWallpaper κατεβάσει 432014 φορές!\nΔωρεάν wallpaper Κινουμενο καταρρα (Κινουμενα wallpapers) για να κατεβάσετε στον υπολογιστή σας\nΚλασικη ταπετσαρια απο μια φυσικη αλληλουχια που διακινουνται σε νερο του ξυλου. Το νερο πεφτει σε μια μικρη λιμνη μπροστα σε μια σκοτεινη σπηλια. Ενα πανεμορφο μερος για να χαλαρωσετε και να παραμεινουν στην επιφανεια εργασιας σας. Αυτή φόντο παίρνει στη σελίδα, 13 χρόνια , 4 μήνες και 22 ημέρες\nΚινουμενο καταρρα Κινουμενα wallpapers\nΚινουμενο καταρρα. Πρόκειται για μια εικόνα χωρίς να θέσει στον υπολογιστή σας. Στο δείγμα μας έχουν αυτή τη συλλογή εικόνων για να κατεβάσετε. Για όλους τους τύπους και τα λειτουργικά συστήματα ηλεκτρονικών υπολογιστών. Εικόνες μεγέθη για όλες τις οθόνες.\nWallpaper Κινουμενο καταρρα (Κινουμενα wallpapers). Δωρεάν wallpapers HD εικόνες με εικόνες, και Ιστορικό Κινουμενο καταρρα (Κινουμενα wallpapers). Download wallpaper Κινουμενο καταρρα (Κινουμενα wallpapers) για το PC από Gifmania δίκτυα, το δίκτυο των ελεύθερων χώρων στο internet. Εικόνες από wallpapers Κινουμενο καταρρα (Κινουμενα wallpapers) για την επιφάνεια εργασίας. Κατεβάστε Φόντο επιφάνειας εργασίας Κινουμενο πτωση, καταρρακτη, η λιμνη κα&. HD Wallpapers Κινουμενο καταρρα (Κινουμενα wallpapers). Αυτή φόντο κατέχει την 3η θέση στη συνολική πάνω μέρος της ιστοσελίδας.\nκινουμενο 3d χριστου\nΤα Χριστουγεννα στην πολη, μπορειτε να δειτε το χριστουγεννιατικο δεντρο με... περισσότερο


Διαβάσαμε την Ποιητική Συλλογή του Μπάμπη Τσέλου "Ψυχή του λίθου" - MAG24\nΑρχική Βιβλίο Διαβάσαμε την Ποιητική Συλλογή του Μπάμπη Τσέλου «Ψυχή του λίθου»\nΔιαβάσαμε την Ποιητική Συλλογή του Μπάμπη Τσέλου «Ψυχή του λίθου»\nΔιάβασα την Ποιητική Συλλογή «Ψυχή του λίθου» του Μπάμπη Τσέλου αμέσως μετά την Πρωτοχρονιά και μπορώ να πω πως με βοήθησε να αποφύγω τη μελαγχολία που συνήθως έρχεται μετά το τέλος των γιορτών!\nΓράφει η Όλγα Καλογήρου\nΟ Μπάμπης Τσέλος είναι δάσκαλος και αυτό φαίνεται στους στίχους του. Χρησιμοποιεί συμβουλευτικό λόγο χωρίς όμως ίχνος διδακτισμού. Με λόγο απλό και ανεπιτήδευτο καταφέρνει να γίνεται προσιτός και οικείος.\nΕίναι επίσης εικαστικός και αυτό αποτυπώνεται στα ποιήματά του, γεμάτοι εικόνες είναι οι στίχοι του και οι λέξεις του χρωματισμένες έντονα και πλαισιωμένες φως.\nΜα πάνω απ΄όλα είναι ένας άνθρωπος γεμάτος όμορφα συναισθήματα. Τα ποιήματά του ξεχειλίζουν από αισιοδοξία. Ύμνοι στη ζωή, τη χαρά, τον έρωτα σε κάθε του μορφή ενώ ακόμα και στους μελαγχολικούς του στίχους ξεχωρίζει μια γλύκα. «Άμα δεν κλάψεις τα δάκρυα λιμνάζουν μες στην καρδιά σου» λέει σε κάποιο σημείο ο ποιητής προτρέποντάς μας να βιώνουμε χωρίς δισταγμούς τα συναισθήματά μας, ενώ σε ένα απόσπασμα του ποιήματος «Τα χελιδόνια» διαβάζουμε τους στίχους «Η ζωή είναι ένα δώρο. Να το ξετυλίγεις μέχρι το θάνατό σου»\nΤο μεγαλύτερο κομμάτι του Β’ μέρους της συλλογής είναι ποιήματα αφιερωμένα στην Ελλάδα (όπως Βυζάντιο, Κύπρος) και σε σπουδαίους Έλληνες (όπως Σολωμός, Καζαντζάκης, Αχιλλέας αλλά και στους ξενιτεμένους Έλληνες παλιότερους και σύγχρονους). Εξυμνώντας την ιστορία της Ελλάδας οι στίχοι του ξεχειλίζουν και πάλι αγάπη και αισιοδοξία χωρίς να λείπει και η αναπόφευκτη νοσταλγία κάποιες στιγμές. Είναι πραγματικά βάλσαμο στις μέρες μας να διαβάζεις όμορφα λόγια για τη χώρα μας χωρίς τις εθνικιστικές κορώνες που δυστυχώς τώρα τελευταία ακούμε συχνά.\nΤη συλλογή κλείνει σαν ζεστή αγκαλιά το «Νανούρισμα» που μας αφήνει με ένα χαμόγελο στα χείλη σαν κάποιο αγαπημένο πρόσωπο μόλις να μας χάιδεψε τρυφερά τα μαλλιά.\nΗ «Ψυχή του λίθου» διαβάζεται και σαν φάρμακο κατά της απαισιοδοξίας και τη συνιστούμε ανεπιφύλακτα!\nΠαραθέτουμε το ποίημα «Ζεις όταν»\nΖεις όταν αισθάνεσαι την ανάσα σου\nκαι τους χτύπους της καρδιάς σου.\nΌταν απολαμβάνεις το ζεστό σου τσάι\nκαι το τέντωμα των ποδιών σου.\nΖεις όταν κοιτάζεις το πρωί τον ήλιο\nκαι λες «ωραία μέρα»\nόταν κοιτάζεις το πρωί τη συννεφιά\nόταν βλέπεις το πρωί βροχή ή χιόνι\nκαι λες «ωραία μέρα».\nΑγάπα την κάθε μέρα. Όλες οι μέρες είναι ίδιες.\nΑγάπα την κάθε στιγμή. Όλες οι στιγμές είναι ίδιες.\nΖεις όταν πιάνεις την πανσέληνο στην απόχη\nκαι κρεμιέσαι στο φεγγάρι όλη τη νύχτα.\nΌταν το δάκρυ σου δεν κυλάει στο μάγουλο\nαλλά στην καρδιά.\nΖεις όταν βρίσκεις την ομορφιά.\nΌμορφο είναι ότι αισθάνεσαι ωραίο\nτην ώρα που δεν το βλέπεις.\nΖεις όταν δεν ξέρεις που πατάς και που βρίσκεσαι.\nΌταν ότι και αν σου συμβεί, είσαι πάντα αισιόδοξος\nκαι μπορείς να κλειδώνεις έξω τις δυσκολίες.\nΔεν πραγματοποιήθηκαν οι φοβίες μου,\nαυτές που μια ζωή φοβόμουν!\nΟ Μπάμπης Τσέλος γεννήθηκε στη Βράχα Ευρυτανίας και κατοικεί στη Νέα Βράχα Σταυρού Λαμίας. Είναι δάσκαλος. Σπούδασε επίσης Ζωγραφική και Ιστορία της Τέχνης. Δίδαξε εικαστική Αγωγή σε σχολεία, στο Π.Ε.Κ. Λαμίας και σε εικαστικά εργαστήρια. Έχει εκδώσει: βιβλία για την Εικαστική Αγωγή, λογοτεχνικά βιβλία, λαογραφικές –ιστορικές μελέτες κλπ. Η ποίησή του έχει πολυβραβευτεί.. Στις εκθέσεις ζωγραφικής του παρουσιάστηκαν οι σειρές: «Συνθέσεις», «Έννοιες», «Ρίζες», «Μοτέρ», «Τοπία Α», «Τοπία Β», «Τοπία Γ», «Ευρυτανία», «Λαϊκή Αγορά», «Παρουσίες», «Εκρήξεις». Ιδρυτικό μέλος του Ομίλου Λογοτεχνών Συγγραφέων Φθιώτιδας, του Συνδέσμου λογοτεχνών συγγραφέων Ευρυτανίας, του Συλλόγου Εικαστικών Τεχνών Κεντρικής Ελλάδας (Σ.Κ.Ε.Τ.Κ.Ε), και μέλος του Εικαστικού Επιμελητηρίου Τεχνών Ελλάδας (Ε.Ε.Τ.Ε).\nΠροηγούμενο άρθροΘΕΤΙΚΗ ΨΥΧΟΛΟΓΙΑ: Ο πλέον αναπτυσσόμενος κλάδος της Ψυχολογίας – Ευκαιρίες Απασχόλησης & Ανέλιξης\nΕπόμενο άρθροΓαβρόγλου: Τυχερή η Στερεά Ελλάδα να έχει τμήματα τριών Πανεπιστημίων\nΚωνσταντίνος Ράντης Ιαν 8, 2019 at 20:47\nΚαλή η βιβλιοκριτική. Λιτή αλλά μεστή, αποδίδει στο μέτρο του δυνατού την αισθητική θεωρία του ποιητή. Μου άρεσε που εντόπισε τον συνδυασμό των εικόνων της ζωγραφικής και των ποιητικών συμβόλων στην ποίησή του. Κατ’ ουσίαν είναι η σχέση του φαντασιακού, ο Φρόυντ το ονομάζει σκέπτεσθαι σε εικόνες, και του συμβολικού, ο Φρόυντ το ονομάζει σκέπτεσθαι σε λέξεις. Ψυχαναλυτικά είναι η σχέση του ασυνειδήτου με το συνειδητό, όπως διαυγάζεται το ασυνείδητο από τη συνείδησή μας, που ήδη έχει εσωτερικεύσει τις κοινωνικές νόρμες μέσω της διττής διαδικασίας κοινωνικοποίησης και εξατομίκευσης του ανθρώπου.\nΗ ζωγραφική και η ποίηση χρησιμοποιούν δύο γλώσσες που είναι πιο πρωτόγονες, αλλά πολύ πιο πλούσιες, από την εργαλειακή γλώσσα της καθημερινότητάς μας. Αυτή έχει ευνουχισθεί από την αρχή της αυτοσυντήρησης. Αλλά ο πολιτισμός, δηλ. η ζωγραφική και η ποίηση που μετουσιώνουν τη σεξουαλικότητά μας μέσω της πλαστικότητάς της, υπερβαίνει την αρχή της αυτοσυντήρησης, η οποία έχει μετασχηματισθεί σε αρχή της πραγματικότητας. Διεκδικούν μια άλλη αρχή της πραγματικότητας, πέραν της κατεστημένης, κατασταλτικής αρχής της πραγματικότητας, και μάς υπόσχονται την ευτυχία, αυτή που αναζητά ο ποιητής μέσα σε έναν κόσμο, ο οποίος εκφράζεται διά της ζωγραφικής και της ποίησης.\nΑναπλ. Καθ. Κωνσταντίνος Ράντης


pitsiriki@ » 2013 » Μάρτιος\n1. Ψάξε – ψάξε βρήκαμε αρκετά βιντεάκια με θέμα τα ζώα, τους ήχους που κάνουν, τα μικρά τους, τον τόπο που μένουν. Βέβαια όλα είναι αγγλόφωνα οπότε θα πρέπει να κάνετε μετάφραση στα μικρά όπου χρειαστεί, ωστόσο είναι διασκεδαστικά με ωραία γραφικά και εκπαιδευτικά. Καλή διασκέδαση. Ακολουθεί ένα εξαιρετικό βίντεο από το ζωολογικό κήπο Leipzig […]\nΕδώ και αρκετό διάστημα συγκεντρώνουμε υλικό για να μελετήσουμε τα ζώα. Στόχος μας είναι να εξετάσουμε που ζουν τα ζώα (φάρμα, δάσος, ζούγκλα, Αφρική κ.α.) , τι τρώνε, πως αναπαράγονται, συνήθειες και χαρακτηριστικά τους. Από το υλικό που επεξεργαστήκαμε και τις δράσεις μας μέσα στην τάξη σας προτείνουμε τα παρακάτω κι ελπίζουμε οι προτάσεις μας […]


Γωνιά χαλάρωσης - Σελίδα 80 από 89 - Η γωνιά της χαλάρωσης\nΠερνάμε χρόνο με τα παιδιά μας!! Μπαίνοντας στη Σαρακοστή, σε έναν από τους πιο σημαντικούς σταθμούς της χρονιάς στο παραδοσιακό καλεντάρι, το Μουσείο Βυζαντινού Πολιτισμού συνεχίζει την παραγωγή ψηφιακών δράσεων και δραστηριοτήτων φωτίζοντας ένα ταιριαστό […]\nΜιχάλης Τσολάκης- κάποια πράγματα απλά γίνονται..\nΣκηνοθέτης της θεατρικής ερασιτεχνικής ομάδας του Πολιτιστικού Συλλόγου Νεοχωρούδας ”Ο ΜΕΓΑΣ ΑΛΕΞΑΝΔΡΟΣ” Καλώς ήρθες στην «Γωνιά Χαλάρωσης». Σκηνοθέτης-σεναριογράφος… θα ήθελα να μου πεις, την απόφαση να ασχοληθείς με την σκηνοθεσία πότε την πήρες; Πρώτα πρώτα […]\nΔημοσιεύτηκε από Μίνα Μέρμηγκα στις 11 Μαρτίου 2021\nΚαλώς ήρθες στη ‘’Γωνιά Χαλάρωσης’’. Το πρώτο σου βήμα στη συγγραφή με ένα ‘’δυνατό ‘’ βιβλίο ‘’Το δώρο της ζωής’’ από τις εκδόσεις ΕΛΚΥΣΤΗΣ…Θα ήθελα να ξεκινήσουμε την κουβέντα μας και να μας πεις λίγο […]\nΒΟΥΔΑΠΕΣΤΗ ..ένα ταξίδι όνειρο!!\nΠρωτεύουσα της Ουγγαρίας , η Βουδαπέστη είναι μια πόλη που καταλαμβάνει και τις δυο όχθες του Δούναβη, όταν στις 17 Νοεμβρίου του 1873 ενώθηκε η Βούδα(Όμπουντα) με την Πέστη. Ο πρώτος οικισμός κατασκευάστηκε από τους […]\nΌνειρο δεμένο …η ιστορία του!!\nΚάποια τραγούδια γράφτηκαν αποκλειστικά για ταινία του Ελληνικού κινηματογράφου κατόπιν παραγγελίας είτε του σκηνοθέτη, είτε του παραγωγού του. Έτσι έγινε και με το ”Όνειρο δεμένο”Το 1964 ο Ντίνος Δημόπουλος γυρίζει την ταινία «Λόλα» με πρωταγωνιστές […]